ועדת העלייה, הקליטה והתפוצות, כנסת 25, פרוטוקול מספר 54, 2023-05-29 00:00

עודד פורר: צהרים טובים לכולם

עודד פורר:  אני מתכבד לפתוח את ישיבת ועדת העלייה, הקליטה והתפוצות, יחס עם שר העלייה והקליטה, חבר הכנסת אופיר סופר, בנושא פעילות משרדו ותקציבו על פי סעיף 123ז(1) לתקנון הכנסת

עודד פורר:  אני מקדם בברכה גם את השר, גם את המנכ"ל, גם את חברי הכנסת שנמצאים כאן

עודד פורר:  אני מראש מתנצל, לי יש בעיה קצת - - -     

אופיר סופר: יש פה הרבה סמנכ"ליות שאתה חושב שהן חברי וועדה, אבל הן לא חברי וועדה, הן פשוט נמצאות פה כל השבוע, אבל הן סמנכ"ליות

עודד פורר: אין הרבה משרדים שיש להם וועדה שלהם

אופיר סופר: אין הרבה משרדים שיש להם וועדה שלהם מהאופוזיציה

עודד פורר: בעלייה וקליטה אין אופוזיציה וקואליציה, לפחות לטעמי

עודד פורר:  אבל, התחלתי בלהגיד שיש לי בעיה

עודד פורר:  למה יש לי בעיה? אחד, כי אנחנו באמת חברים, ואני מאוד מאוד אוהב את חבר הכנסת סופר ברמה האישית, אבל כן יש לי לא מעט טענות שבאות לידי ביטוי, בין היתר, אני חושב שזה בגלל מדיניות ממשלתית

עודד פורר:  לעיתים זה גם כשלא רוצים להגיד את המדיניות הממשלתית

עודד פורר:  אני חושב שיש כמה החלטות שהממשלה קיבלה, בין במודע ובין שלא במודע, שמבטאות כאילו לא רוצים עלייה ממקום מסוים או כאילו מתעדפים אזורים מסוימים על אחרים

עודד פורר:  אני חושב שזה מסר לא טוב

עודד פורר:  אני מקווה, ואני שופט לכף זכות, אני מקווה שהוא לא נכון גם

עודד פורר:  אבל, ככל שהוא נכון, אני חושב שגם הדבר האמיתית הוא להגיד - חבר'ה זאת האג'נדה שלנו וזאת המדיניות, מאשר לנקוט בצעדים אחרים

עודד פורר:       אני דווקא מתחיל בבקשה, יכול להיות שתקבל אותה ויכול להיות שלא

עודד פורר:  אבל, בהמשך לדיון הקודם שקיימנו כאן, בנושא הנוהל של עלייה ממדינות רוסיה, בלרוס ואוקראינה

עודד פורר:  צמצמתם את מרכזי ה-"One Stop Shop" במהלך שאני חושב שהוא גם מובן ניהולית, אבל צמצמתם אותו גם ברמה כזו שהוא לא מקבל יותר את העולים מרוסיה ומבלרוס

עודד פורר:  מה שקרה, ויצר מצב שהחל מה-16 באפריל, מסתובבים כמה ננשים שהגיעו במנגנון ה-"Go/no-go" שהוא מנגנון שעובד, ממשיך לפעול, ממשיך לעבוד

עודד פורר:  ואגב, גם מסתבר שהוא נדרש בחל מהמקרים

עודד פורר:  אבל, אין להם שום מענה כי למשרד הפנים הם לא יכולים לפנות בגל מבצע הדרכונים, ואליכם לא יכולים לבוא כי אתם סגרתם את השירות הזה, ואז הם נמצאים פה בלי ביטוח רפואי, בלי יכולת להתפרנס ולעבוד

עודד פורר:  כשבסוף, הרי, בסוף התהליך הם הקליינטים של משרד העלייה והקליטה

עודד פורר:  ולכן, אני חושב שדווקא נוכח העובדה שהפעילות אצלכם שם גם ככה לא בעומס כבד לפי מה שהבנתי, אני אשמח אם תיתן את המענה הזה, ואז בעצם נפתרה הסוגייה

עודד פורר:  היא צומצמה נוכח זה שצמצמתם את מרכזי ה-"One Stop Shop" אבל, יש מענה לאנשים שלא ניתן היום ברשות האוכלוסין

עודד פורר:      עסקנו כאן בהרבה מאוד סוגיות שבוודאי תתייחס אליהן גם בהמשך

עודד פורר:  גם בנושא המורים באולפנים, וגם בנושאים אחרים

עודד פורר:  יש, לצערי, נושאים שמתגלגלים כבר הרבה זמן כמו הסיוע בשכר דירה וצמצום משך הסיוע מחמש שנים לשלוש שנים

עודד פורר:  זה עלה גם, אני חושב, בדיון איתך

עודד פורר:  התחושה היא שהדבר פשוט לא מתקדם

עודד פורר:  זה משהו שרץ עוד מהכנסת העשרים-ושלוש

עודד פורר:  וכמובן, ביטול מענק ההסתגלות החל מ-2023 לעולים מרוסיה, אוקראינה ובלרוס, שיוצר באמת משבר מול המדינות האלה, שלעיתים, האנשים שבאים גם לא יכולים להוציא את הכסף שלהם בגלל בעיות בירוקרטיות כאלה ואחרות נוכח המלחמה

עודד פורר:  זהו

עודד פורר:  אני שמח לראות פה הרבה מאוד ארגונים והרבה מאוד אורחים שאני בטוח רוצים לשמוע אותך, ולשאול אותך

עודד פורר:  וכדי שגם נשאיר לנו זמן גם לחברי הכנסת להתייחסות וגם לאנשים מבחוץ, אז הבמה היא שלך

עודד פורר:  תנסה לעשות את זה כמה שיותר מתומצת באמת כדי שכל החברים והנוכחים יוכלו להתייחס

אופיר סופר: מאה אחוז, תודה רבה, אדוני יושב הראש

אופיר סופר:  תודה רבה לחברי הכנסת שמגיעים לכאן, בין אם חברי הוועדה ובין אם רואים עצמם מחויבים לנושא העלייה

אופיר סופר:  תודה רבה לשותפיי היקרים מהסוכנות היהודית, מההסתדרות הציונית, ולכם, ארגונים יקרים שבסופו של דבר, המניע הוא בדרך כלל מניע וולונטרי, תחושת שליחות, וכל המשתמע מכך בהקשר של המשך היותה של מדינת ישראל מדינה קולטת עלייה, שהיא מהות חזון הציונות

אופיר סופר:  וכמובן, תודה רבה לסמנכ"לים, לעובדי המשרד, שבאמת אני קצת מרגיש שלפעמים לוקחים לי אותם יותר מידי, וכמובן למנכ"ל המשרד, אביחי, שמאז הדיון הקודם התחלף מנכ"ל, וגם היינו כאן, מה שנקרא, בדיונים, מתחילת תהליך התקציב

אופיר סופר:  ושבוע שעבר כבר סיימנו את תהליך העברת התקציב, וכמובן, כל הנושא של כתיבת התוכניות והלמידה

אופיר סופר:  אפשר לומר שהוא יחסית די מוגמר, אבל יחס עם זאת אני אגיד שאני אדם שמאמין בלמידה מתמשכת תוך כדי, למידה אסטרטגית תוך כדי

אופיר סופר:  זה לא אומר שמאבדים ומשנים את הכיוון האסטרטגי, אבל הרבה פעמים, בפעולה אחת כזו או אחרת, אתה יכול בסופו של דבר לגלות עולם מלא

אופיר סופר:  ולכן, מבחינתי, הלמידה, היותי קשוב גם לדרכי פעולה וגם לקהלי יעד, מבחינתי זה עקרון שהוא יימשך, בעזרת השם, לאורך כל התפקיד

אופיר סופר:      אני בהחלט מתרגש, וכל יום שאני קם ואני חושב על כך שאני שר העלייה והקליטה, בסוף זו זכות גדולה

אופיר סופר:  זכות גדולה להיות השר שאמון על תהליך כל כך חשוב, שמתרחש במדינת ישראל

אופיר סופר:  מדינה שהיא בסוף הבית הלאומי לעם היהודי

אופיר סופר:  ואין ספק שמה שאנחנו רואים לנגד עינינו זה המשך חזון שיבת ציון

אופיר סופר:  אני אומר, כל אחד ייקח לעצמו את המילים "חזון שיבת ציון" ויסכים על לפחות 70% אני מאמין שאנחנו מסכימים, על ה-30% האחרים, אני משאיר את זה לכל אחד לקחת את זה לאן שהוא רוצה

אופיר סופר:  ואני חושב שככה בכלל ראוי שנחייה במדינתנו

אופיר סופר:  בסופו של דבר, חזון הוא חזון משותף, אנחנו מסכימים עליו כנראה ב-70%, ומה שאנחנו צריכים להסכים עליו ב-200% זה הכלים הדמוקרטיים, זה הכלים שאיתם אנחנו מנהלים את המדינה, ועליהם צריך לשמור

אופיר סופר:  לפעמים יש לי תחושה, בטח כשראיתי אתמול את התקיפה של חבר הכנסת רוטמן, שאנשים שכחו על מה הם נאבקים וזה פשוט צורם ובוטה, לתקוף חבר כנסת בצורה הזאת כשהוא בא להביע את עמדתו, ועוד לקרוא לזה דמוקרטיה

אופיר סופר:  אנחנו נחזור לסוגייתנו ואנחנו נחזור למשימה החשובה שבשבילה אנחנו התכנסנו

אופיר סופר:       אני, כן, אני נמצא עם חבר הכנסת, יושב ראש הוועדה, עודד פורר, גם הרבה נושאים שאנחנו מסכימים, אפילו ישבנו לפגישת עבודה לאחרונה ויש לנו הרבה שיחות, מה שנקרא, "סמול טוק", בפרסה ולפעמים גם במליאה

אופיר סופר:  גם חולקים וגם מסכימים

אופיר סופר:  ובסוף זו גם דרך ללבן ולדון בסוגיות מהותיות

אופיר סופר:  אני אגיד שאת הביקור הראשון שלי לצורך עלייה עשיתי במולדובה, וזה היה דווקא בתור חבר כנסת

אופיר סופר:  אחר כך צרפת, ארצות הברית, כנראה בהונגריה עוד פעם בתקופה הקרובה

אופיר סופר:  לגבי, יש את המשלחת של המנכ"לים בהקשר של אתיופיה, לשם אני צריך להחליט

אופיר סופר:  זה קשור לכל התהליך של הלמידה של האירוע המורכב הזה

אופיר סופר:  אבל, כן, אני לא מפסיק ולא חדל מלגבש את המדיניות

אופיר סופר:  ובסוף, בסופו של דבר, אדוני יושב הראש, השמיכה, תמיד היא קצרה

אופיר סופר:  בסוף, הכספים הם, מה שנקרא, אתה צריך להחליט איפה אתה שם, על מה אתה מוותר ועל מה אתה לא מוותר

אופיר סופר:  הייתי כאן בדיון, ודיברתי כאן, ואמרתי שאני מאוד מחויב לכל הסוגייה של השנה הראשונה

אופיר סופר:  ודיברתי על הרעיון של למצוא פתרון בהקשר של הדיור

אופיר סופר:  הייתי מאוד אופטימי בעניין הזה, חשבתי שיש לי גם במה להתעלות

אופיר סופר:  לא חזרתי עם מלוא תאוותי בידיי בהקשר של דיוני התקציב

אופיר סופר:  אבל, כן אני חושב שיש כמה דברים שבהם אנחנו מתקדמים

אופיר סופר:       ואני רק יכול להגיד שאת יתר הדברים, אני אפרט את העקרונות אבל המנכ"ל ייגע אחר כך בהמשך

אופיר סופר:  אני כן יכול לומר שאנחנו בהחלט מנסים להתייעל

אופיר סופר:  איני אומר חס וחלילה שדברים שנעשו עד כה במשרד הם לא טובים, אבל חובה עלינו להתחדש

אופיר סופר:  חובה עלינו להתחדש בדיגיטציה בתהליך הקליטה

אופיר סופר:  דיברת על המרחבים

אופיר סופר:  הרי דנו בהקשר הזה של, כשאני הגעתי למשרד, אני אגע בנושא של ה-"One Stop Shop", כשאני הגעתי למשרד , אז אחד הדברים שנאמרו לי זה שחייבים לצמצם כאן ועכשיו

אופיר סופר:  ואני אמרתי שאני מבקש ללמוד קצת

אופיר סופר:  ישבתי ולמדתי, גם מנהלי מחוזות, והיו דיונים עם כל מנהלי המחרבים ועם עוד גורמים

אופיר סופר:  וגם אנחנו שוחחנו בינינו, ושוחחתי גם כן עם הסוכנות ועוד גורמים נוספים, והתקבלה ההחלטה

אופיר סופר:  אני, בסופו של דבר, לא יכול לראות את העובדים, אם זה מה שצריך, לראות את העובדים עובדים כל היום על הרגליים, ובסופו של דבר, את משימת הקליטה במהותה, שאינה מתמששות

אופיר סופר:  ולכן, חשבנו לאור הנתונים ולאור הזמן, שיהיה נכון שאת הפעולות הפרוצדורליות, ואני ארחיב על זה אחר כך בהמשך, לצמצם יותר למינימום תחנות

אופיר סופר:  שלוש תחנות

אופיר סופר:  לנרמל את הקליטה, את תהליך הקליטה במדינת רוסיה

אופיר סופר:  היו גם שני דיונים עם המל"ל, משרד החוץ, דיונים שהם יותר סגורים, הן בהקשר של פעילות הסוכנות והן בהקשר של המשמעויות של עומק הפעילות

אופיר סופר:  ואני גם לא ארחיב על זה כאן, ואין זה המקום להרחיב

אופיר סופר:  כל הדברים האלה בסך הכל הביאו אותנו למקומות האלה

אופיר סופר:       כשאני מסתכל על תמונת העולם, ועומד לנגד עיני שקף שאולי לא נעים לדבר עליו, אבל השקף נקרא שעון החול של ההתבוללות

אופיר סופר:  ואני מסתכל על הקהילות הגדולות בעולם, קרי ארצות הברית וצרפת, ואני רואה את אחוזי ההתבוללות, ואני רואה את המגמה ואני מבין איפה זה יהיה בעוד כמה שנים

אופיר סופר:  מבחינתי זו פצצה מתקתקת שאיני יכול להתעלם ממנה

אופיר סופר:  איני יכול להתעלם ממנה כשאני מגבש את מדיניות העלייה והקליטה

אופיר סופר:  עכשיו אני רוצה להגיד כמה דברים

אופיר סופר:  אתגר הקליטה הוא אתגר משמעותי, ואני כל הזמן שואל את עצמי האם המשימה הראשונה שלי היא קליטה או המשימה הראשונה שלי היא עלייה

אופיר סופר:  שאלה פילוסופית שאני בטוח שגם אתה דנת בה כמנכ"ל כשהיית מנכ"ל של המשרד, ואולי גם היום

עודד פורר: זאת שאלה שדנו בה מראשית ימי המדינה

עודד פורר:  שלח את העוזרים שלך לעשות חיפוש על פרוטוקול של ישיבת ממשלה 1949, ששר האוצר מבקש מראש הממשלה דאז דוד בן-גוריון, לצמצם את ממדי העלייה, כי אין מספיק כסף ואין מספיק משאבים כדי לקלוט

עודד פורר:  והוא, בלשון עדינה, מקבל על הראש מבן-גוריון, לגבי המשמעות של העלייה לישראל והחשיבות שלה, ומה שנקרא, אי אפשר להפריז אפילו בעד כמה החשיבות של העלייה לכאן, ועם הקליטה, צריך לעשות עוד מאמצים

עודד פורר:  הוא לא היה מוכן לצמצם בשום שלב

עודד פורר:  אני חושב שזה הדבר המשמעותי

אופיר סופר: לא, לא

עודד פורר: הוא אמר – אנחנו לא נצמצם את ממדי העלייה לישראל בגלל שעכשיו הקליטה היא - - -     

אופיר סופר: אז לא זה מה שאמרתי

אופיר סופר:  אני אמרתי רק - - -     

עודד פורר: לא, זה הדיון

עודד פורר:  ציינת את הדיון שהוא דיון שהתקיים אז

אופיר סופר: שמת פוקוס, ובתשובה למה שאתה אמרת, אני אגיד מה שאמרתי אתמול

אופיר סופר:  הייתה לי הפגנה מול המשרד בהקשר של החבר'ה של מה שקשור, מה שנקרא, מבצע "צור ישראל" - המשך העלייה מאתיופיה, שאגב, היא לא נעצרה מאדיס

אופיר סופר:  היא לא נעצרה

אופיר סופר:  ההחלטה תימשך

אופיר סופר:  בהקשר של מימוש האופציה, כשאני שואל את עצמי, אוקיי, מישהו קבע מספר, ועל סמך מה הוא קבע

אופיר סופר:  המספר הזה יסיים את האירוע או לא יסיים את האירוע

אופיר סופר:  אמרתי ואני אומר שזה לא פשוט

אופיר סופר:  אנחנו לפעמים נדרשים לענות תשובות שהן לא פשוטות

אופיר סופר:  אבל, אני מאמין שכשאתה אומר אותן ממקום אמיתי , אז הן גם נשמעות

אופיר סופר:  אמרתי שהדלתא בעניין הזה יכולה להיות בין העלאה של מספר מאוד מאוד מינימלי, לבין העלאה של כולם בשבוע

אופיר סופר:  זו הדלתא

אופיר סופר:  אני מגיע הכי פתוח לאירוע הזה

אופיר סופר:  הכי פתוח, קרי, ויהיה פה תהליך מבחינתי, שאני עדיין לא אפרט אותו, אבל אני בונה אותו, שהוא יהיה תהליך מקצועי וערכי, ואני מגיע הכי פתוח לעניין הזה

אופיר סופר:  וכשנשאלתי, אמרו לי "אין לך תקציב"

אופיר סופר:  אמרתי שתקציב לא יהווה חסם לעולם לעידוד עולים יהודים במדינת ישראל

אופיר סופר:  זהו

אופיר סופר:  זה מבחינתי העניין

אופיר סופר:      עכשיו אני רוצה לומר, אתגרי הקליטה הם רבים

אופיר סופר:  האתגרים שהמשרד מתמודד איתם הם רבים, לכולנו מוכרת הסוגייה של העברית

אופיר סופר:  אני גם מבין, גם לו הייתי מנכ"ל של חברת, או יושב ראש חברת היי-טק פרטית, לא ברגע משנים תרבות ארגונית

אופיר סופר:  לא ברגע בונים דברים

אופיר סופר:  וגם צריך לדעת לא להרוס דברים טובים

אופיר סופר:  לא בונים בית כנסת אחד, לא מחריבים בית כנסת עד שלא בנית בית כנסת אחר

אופיר סופר:  הגישה היא בסוף גם שמרנית, והיא גם גישה שחושבת קדימה והיא גם גישה שמנסה להיות פורצת דרך

אופיר סופר:  ואני אומר בהקשר הזה, אני הייתי שמח אילו האולפנים הממשלתיים היו חונים אצלי במשרד

אופיר סופר:  אמרתי את זה ביום הראשון, ניסיתי לפעול בעניין הזה

אופיר סופר:  יש טענה, שכיוון שמדובר בסוגייה פדגוגית, אז ראוי שזה יישאר במשרד החינוך

אופיר סופר:  אני, בתור שר העלייה והקליטה, כיוון שמדובר בסוגיה לא פדגוגית, אלא ראשונה במעלה בהקשר של קליטת עלייה, ראשונה, כן? רוצה שזה יהיה אצלי

אופיר סופר:  האם אני אצליח להביא את אליי או לא אצליח, כנראה, טוב אני לא רוצה להגיד "כנראה", סוגיה מורכבת

אופיר סופר:  אני כן פועל בעניין הזה שלשיפור התנאים, ואני נמצא בעבודה בעניין הזה הן מול משרד האוצר והן מול למשרד החינוך

אופיר סופר:  אני יודע שאמרתי את זה לפניכן אבל אני מקווה שהבשורה תגיע בפחות מ-14 יום

אופיר סופר:  בסדר? זו הציפייה שלי וזו הכוונה שלי

אופיר סופר:       לצד זה, כפי שנהגנו בעבר, שהבאנו 20 מיליון שקלים לקידום האולפנים הפרטיים, אנחנו גם מבצעים עבודת מחקר עם חברה מקצועית שמייצרת אלטרנטיבות, ואנחנו נשיק רפורמה, בעזרת השם, בהקשר הזה של כל מה שקשור לסוגיית לימוד העברית

אופיר סופר:  שבוע שעבר נפגשתי עם כמה מדענים חוקרים, ואני רואה שאחד המדענים החוקרים מדבר "פרפקט" ביחס לחבריו

אופיר סופר:  שאלתי אותו את השאלה ואחר כך, אחרי שישה שבעה מדענים עוד אחד, ושאלתי אותו את השאלה

אופיר סופר:  הם אומרים לי "השר, הבנו שאתה תקעו על העברית, מה הסיפור?", אז אמרתי שכן, סוגייה שמעניינת אותי

אופיר סופר:  ואני לא מפסיק לחקור אותה, והמנכ"ל שלי על זה, ואנחנו נפתח ונגיש מנעד רחב, ורסטילי

אופיר סופר:  ההבנה היא ש-500 שעות זה לא מספיק, צריך 800 לפחות

אופיר סופר:  ההבנה היא שצריך "אונליין", ההבנה היא שבסוף לא לכולם מתאים את אותו אופן ואותה צורת למידה

אופיר סופר:  וכן יש דברים שכבר התחילו לפתח, כמו למידה טרמינולוגית שעושים בהסתדרות הציונית שם כבר בערים

אופיר סופר:  ואגב, בסוף, הלמידה בעברית היא כלי לעידוד עלייה מספר אחד

אופיר סופר:  גם שכשאנחנו מדברים במושגים של קליטה, זה אפרופו השאלה הקודמת שדיברנו, כשאנשים מסתכלים בואך ישראל ושואלים "מה קורה כרגע במדינת ישראל?", אז זה כלי עידוד העלייה מספר אחד

אופיר סופר:  ולכן, כן נכון ומאוד ראוי להשקיע בסוגייה הזאת של הקליטה

אופיר סופר:  ועל כך אחר כך ימשיך אחר כך המנכ"ל

אופיר סופר:       סוגייה שבה לא הבאנו הישג כרגע, הסוגייה של הדיור

אופיר סופר:  אני דיברתי על השנה הראשונה, ואמרתי שאני רוצה, ושיתפתי אותך גם בעניין הזה שהיה לי מאוד חשוב לנסות לדחוס את זה, ולצערי בדיונים מול האוצר לא הצלחנו

אופיר סופר:  כן הצלחנו להגיע לסיכום שיהיה צוות שיעסוק בסוגייה הזאת, ואני לא מתכוון שימסמסו לי את זה כוועדה בהמשכים

אופיר סופר:  וגם בעניין הזה, יציג אחר כך המנכ"ל את העניין הנוסף

אופיר סופר:  סוגייה שלישית זו הסוגייה על כל מה שקשור לליווי האישי, לליווי הפרסונלי

אופיר סופר:  בסופו של דבר, כשעולה מתחיל לגלות התעניינות, והוא חווה, מה שנקרא, "וכנו-קרטיה", ופחות חווה את הפרסונליות, פחות חווה את הליווי האישי, וזה למה היה חשוב לי שהמרחבים, כן? יעבדו ויהיו בשטח

אופיר סופר:  אבל, זה לא מתאים

אופיר סופר:  אני אגיד כך – זה מתאים אולי, מה שנקרא, אבל תסלחו לי על המילה, זה טיפה "old fashioned" (מיושן)

אופיר סופר:  אנחנו פשוט הולכים בהרבה מקומות, גם בחברת חשמל, גם בבנקאות, להרבה יותר דיגיטציה, להרבה יותר שירותים "אונליין", אבל זה מתאים לצעירים

אופיר סופר:  אז כשאמרתי, גישה שמרנית מצד אחד, ומצד שני פורצת דרך

אופיר סופר:  אנחנו מדברים על פיתוח של כל הנושא של הליווי האישי

אופיר סופר:  זה לצד אחד

אופיר סופר:  מצד שני, אני לא אומר לרסק את המרחבים, כי המרחבים האלה חשובים לי

אופיר סופר:  כי בסופו של דבר, אל מול העולים, כרגע, בטח המבוגרים שבהם, הם צריכים שהם ירימו טלפון וידברו בשפה שלהם, ויהיה מישהו שיענה להם לגבי כל התחומים

אופיר סופר:  כן

אופיר סופר:  ואתה שואל אותי האם הפרויקטורים כולם הם "פרפקט"? אז אני אומר שלהערכתי 50/50

אופיר סופר:  50 משרתים את המטרה הזאת ו-50 משרתים מטרות אחרות

אופיר סופר:  אני לא מוריד את הפרויקטורים

אופיר סופר:  אני בוחן, ואנחנו נתחיל לנהל תהליכים מול הסוגייה של הפרויקטורים

אופיר סופר:       עד עכשיו הייתה מניעה משפטית שהפרויקטורים לא יעבדו אצלנו

אופיר סופר:  אבל, היום אנחנו מצאנו לכך פתרון, ואנחנו גם נקיים כנסים בעניין הזה

אופיר סופר:  אנחנו נלווה את העבודה של הפרויקטורים יותר מקרוב, וכבר היום בבוקר הייתה פעולה שנעשתה במשרד בהקשר של שיפור השירות, וגם על זה ירחיב המנכ"ל

אופיר סופר:  סוגייה חשובה ומשמעותית , זה קליטת בני המנשה

אופיר סופר:  קליטת בני המנשה, אמנם מדובר בקהילה קטנה מאוד, רק אנחנו יודעים שבהקשר הזה, עם בעיות, עם אתגרים מאוד קשים בהקשר של הקליטה החברתית

אופיר סופר:  משנה למנכ"ל שלי, המשימה הראשונה שלו בעניין הזה

אופיר סופר:  והוא די סיים את העבודה מול המנכ"ל, צריך לסיים אותה מולי, מה שנקרא

אופיר סופר:  אבל, המנכ"ל, ירצה וירחיב על זה במספר מילים, זה קליטת בני המנשה

אופיר סופר:  שקליטת בני המנשה תהיה איכותית, ולמזער את כל האתגרים הלא פשוטים שאנחנו נמצאים מולם

אופיר סופר:  בהקשר של עידוד העלייה, אני לא חושב שאף תקציב של שלושה או ארבעה מיליוני שקלים, בסופו של דבר, יעיף את העלייה קדימה או יעודד את העלייה

אופיר סופר:  מה כן? קודם כל, לצערנו, גם המחקרים מראים את זה שבדרך כלל גורמי הדחיפה זה כלכלה, זה אנטישמיות, ובעניין הזה אנחנו, רפרופו מדיניות משתנה, צריכים להיות ערניים לגבי מדינות כאלו ואחרות, והתהליכים הכלכליים שמתרחשים שם

אופיר סופר:  ואפרופו להיות פתוח ולחשוב ולמצוא כל הזמן את השינויים

אופיר סופר:  וגם מלחמות

אופיר סופר:  מה כן אני חושב? שאנחנו צריכים לייצר תשתית לעלייה

אופיר סופר:       אני נותן כאנלוגיה, כשהייתי מ"פ, ראיינתי את כל החיילים שלי, כי ידעתי שהשליש, כל פעם אומר "תשלח את החייל הזה לכאן, תשלח את החייל הזה לכאן, תשלח את החייל הזה לכאן"

אופיר סופר:  אני צריך להיות מוכן – את מי אני שולח לאן

אופיר סופר:  אני צריך להיות מוכן שמדינת ישראל תהיה ערוכה לקלוט עלייה

אופיר סופר:  ונתתי את הנתונים, גם על הירידה במדינות המערב, גם את האנטישמיות, וגם אני אומר – שעון החול של ההתבוללות, שבעיני זו פצצה מתקתקת בהקשר הזה

אופיר סופר:  כי אנחנו יודעים, כשאנחנו מדברים על 90% התבוללות זה אירוע אחד, ויש לנו אתגרים פה במדינת ישראל, וכולם מדברים עליהם ומכירים אותם

אופיר סופר:  סוגיית הגיור, זה דבר אחד

אופיר סופר:  וכשאנחנו, אני רוצה למנוע את זה

אופיר סופר:  להקדים את זה מבעוד מועד

אופיר סופר:       עוד דבר

אופיר סופר:  הנושא של קליטת צעירים

אופיר סופר:  אני רוצה לתת דגש, נותן דגש, על קליטת צעירים

אופיר סופר:  כשאומרים שקשה לקנות דירה במדינת ישראל, קשה לקנות דירה במדינת ישראל גם לצבר שגדל פה, בין 18 וגדל פה 80 שנה, עדיין קשה לו לקנות דירה בישראל, נכון? אז גם לעולה שעולה לארץ אז יהיה קשה בגיל 18

אופיר סופר:  ככל שהם יעלו בגיל צעיר יותר, לצורך העניין בגיל הזה, אז ההתמודדות שלהם תהיה יותר קלה

אופיר סופר:  זה שונה כשעולה עולה בגיל 40, עם ארבעה ילדים, כשהוא צריך לשנות קריירה, כשהשפה כבר, אתגר השפה הרבה יותר קשה

אופיר סופר:  הרבה הרבה יותר קשה

אופיר סופר:  ולכן, הנושא של קליטת צעירים הוא דגש

אופיר סופר:  והצוותים אצלנו במשרד נותנים על זה דגש מאוד מאוד משמעותי

אופיר סופר:  יש פה עוד כל מיני פרויקטים אחרים, דיור ישיר שדיברנו עליו, ואחרים

אופיר סופר:  יש דברים שלא מדברים עליהם בוועדה

אופיר סופר:  זהו

אופיר סופר:  עד כאן הדברים שלי

אופיר סופר:  המנכ"ל ייתן איזה "בריף" קצר, ואחר כך נתקדם מבחינתי

אביחי כהנא: אוקיי

אביחי כהנא:  אז היקפי העלייה בעשור האחרון, אנחנו רואים את שנת 2022 כשנה משמעותית מאוד בהיקפי העלייה

אביחי כהנא:  ושנת 2023 ממשיכה להיות שנה משמעותית

אביחי כהנא:  אני אומר, אפרופו הדיון שבטח נדבר עליו גם עוד מעט, אנחנו רואים חזרה גם בחודש מאי, אנחנו צופים שיסתיים ב-4,000 עולים לפחות

אביחי כהנא:  כאשר בחודשים ינואר, פברואר, מרץ, ראינו מעל 6,000 עולים בכל חודש

אביחי כהנא:  ובאפריל ירידה גם בגלל החגים

אביחי כהנא:  אבל, אנחנו רואים שוב מגמת עלייה ושימור על הדבר הזה

אביחי כהנא:  הצפי שלנו הוא ל-55,000 עולים בשנת 2023

אביחי כהנא:  צריך להגיד, ביחס לשנה רגילה של עלייה, ובשנים הרגילות של 25,000 עד 30,000 עולים בשנה, אנחנו עדיין, אני אומר זה פה לנציגים של האוצר, צופים דרמה גדולה בהיקפי העלייה ובמי שאנחנו צריכים לטפל בו במדינת ישראל

אביחי כהנא:  אנחנו כמובן שמחים על כך

אביחי כהנא:  לעומת זאת, שקף הבא, אנחנו רואים ירידה בכמות העולים ממדינות המערב

אביחי כהנא:  אני אומר את זה, אפרופו החלק שנגיע בנושא עידוד העלייה, אנחנו רואים את זה כבר עקבי בשנים נוספות

אביחי כהנא:  היה בקורונה איזושהי עלייה, אבל היא הייתה חד-פעמית, ואנחנו רואים ירידה ממדינות המערב בהיקפי העולים

אביחי כהנא:  כמעט מכל המדינות

זאב אלקין: איזה אחוז זה מסך העלייה, אדוני המנכ"ל? מתוך סך העלייה בשנים האחרונות, העלייה ממדינות הערב?     

אביחי כהנא: אתה מדבר לא מ-2022?     

זאב אלקין: לא משנה

עודד פורר: מה האחוז של העלייה ממדינות המערב

אביחי כהנא: ב-2022, אחוז העלייה היה משהו בסביבות 15%, 20%

אביחי כהנא:  כן

אביחי כהנא:  לפני זה, זה היה יותר

אביחי כהנא:  אני מדלג על השקף הזה, זה לא המיקום שלו, נגיע אליו אחר כך

אביחי כהנא:  תחזיות העלייה שאנחנו מקבלים מהסוכנות, כמו שאמרנו, מורכבות מתחזית אופטימית ותחזית פסימית

אביחי כהנא:  אנחנו, ברוך השם, בכיוון התחזית האופטימית על כמות משמעותית

אביחי כהנא:  יש שקף נוסף, אני, שוב, רוצה לקצר, אז אני מדלג עליו, אפשר - - -     

קריאה: עושים מאמצים לרדת לתחזית הפסימית

אביחי כהנא: לא, לא, לא

אביחי כהנא:  ממש לא

אביחי כהנא:  לגבי, ספציפית, רוסיה, אוקראינה ובלרוס

אביחי כהנא:  אני מגיע לכיווני הפעולה המיוחדים על פי דגש השר בקליטת העלייה קודם כל

אביחי כהנא:  כמו שהשר אמר בראשי הפרקים, המשרד מבין שכדי לבוא ולטפל בכמויות העולים המשמעותיות והגדולות, אנחנו חייבים לשנות כיוון

אביחי כהנא:  ולכן, הדבר הראשון שאנחנו מדברים עליו הוא טרנספורמציה דיגיטלית בשירותים טכניים בירוקרטיים, שהמשרד היום עושה באמצעות המרחבים והסניפים שלו, כדי לבוא ולתת יותר ליווי אישי ואנושי

אביחי כהנא:  אנחנו יודעים שהרבה פעמים הסיפור של הדיגיטציה מביא דווקא לניכור ולריחוק, והמטרה פה היא בדיוק הפוכה

אביחי כהנא:  המטרה היא לפנות את העובדים בצורה משמעותית ורצינית ומהירה כדי שהם יוכלו ללוות את העולים בפן האישי

אביחי כהנא:  יש, ברגע זה ממש, במשרד, צוות מיוחד של עובדים שהגיעו מכל רחבי הארץ, שעובדים על מסע העולה ועל מסע הקליטה שלו, כדי לראות איך אנחנו יכולים לעשות את התהליכים יעילים יותר, מהירים יותר, קלים יותר, כדי שהוא יוכל לבוא ולקבל את הפן האישי

אביחי כהנא:  אני רוצה רגע להגיש על זה משפט

אביחי כהנא:  בסוף, אנחנו רואים שהמרחבים שלנו, 11 מרחבים ו-23 סניפים, מטפלים בעולים שבאים, אומרים להם "תבוא, תמלא פה את הטופס, תחכה לשתי חתימות של שני סוגי, ואז אחרי כך אולי תקבל ואוצ'ר"

אביחי כהנא:  אין סיבה לא לעשות את זה בתהליכים מתקדמים יותר

אביחי כהנא:  גם כלפי אוכלוסיות שצריכות את האוריינות הדיגיטלית בעזרה יותר, כדי שהעולים בסופו של דבר, יוכלו לשאול את השאלה "מה שלומך היום?"

אביחי כהנא:       אני אומר, אפרופו המצב, אני אגיד במילה קשה – קטסטרופה שהגענו אליה מבחינת המצב במרחבים, הייתה, והעובדים דיברו על זה, והמנהלים דיברו על זה, מהיום הראשון שהשר נכנס לתפקיד

אביחי כהנא:  בטח גם מאז שאני נכנסתי לתפקיד

אביחי כהנא:  הוא שהם לא יכולים להמשיך יותר

אביחי כהנא:  כשעולים מחכים חודשים ארוכים כדי להגיע למפגש ראשון בסניף, ולכן הם לא מקבלים שום פתרון מאיתנו, ובזה לא יכולנו להמשיך

אביחי כהנא:  ולכן, אנחנו עושים חשיבה מעבר, לאיך אנחנו חוזרים לטפל בקליטה, גם למה אנחנו עושים טוב יותר

עודד פורר: רק סליחה, המנכ"ל

אביחי כהנא: כן?     

עודד פורר: תתייחס עוד בהמשך, עוד כמה דקות, רק פשוט עברתי על המצגת, ואין פה שום דבר שמתייחס לתקציב

עודד פורר:  אז אני אשמח אם, אפילו שזה לא במצגת, תגיד כמה מילים על תקציב המשרד

אביחי כהנא: אז אני אתייחס

אביחי כהנא:  אני אתייחס לתקציב המשרד, אין בעיה

אביחי כהנא:  יש לנו אתגרים נוספים, ואני רוצה להגיד שוב, אני חושב שחשוב להגיד את זה גם פה בוועדה, כשגם כל השותפים נמצאים כאן וגם הארגונים – יש לנו אתגר מאוד גדול, אני אגיד את זה במשפט אחד כי אני חושב שזה עניין שהוועדה צריכה גם לעסוק בו, בחיבור של החברה הישראלית לקליטת העלייה

אביחי כהנא:  בסוף אנחנו מבינים שאנחנו צריכים את כל החברה הישראלית, כמו שהיה פה גם בשנות ה-90

אביחי כהנא:  כשאני מוניתי למנכ"ל המשרד, אנשים שאלו אותי "אבל יש עלייה לישראל?"

אביחי כהנא:  מוניתי בפברואר 2023, אחרי שנה של 100,000 עולים שהגיעו לישראל כמעט

אביחי כהנא:  זה מצב שלא יכול להיות, ואנחנו עובדים קשה גם כדי לחשוב איך אנחנו מחברים את החברה הישראלית לאתגר הקליטה

אביחי כהנא:      אני אדבר על העברית

אביחי כהנא:  העברית בראש מעייננו, כמו שהשר אמר

אביחי כהנא:  והשר, אין כמעט יומיים שהוא לא שואל אותי מה עם העברית, ואין כמעט יום שאני לא פותח בשיחה עם סיון שבה אנחנו מדברים על העברית, כולל ישיבות סטטוס אצלי כל שבוע ביחד עם החברה הזאת, המיוחדת שאנחנו עושים איתה את העבודה, כדי לבוא וליצור פתרונות באופן מידי

אביחי כהנא:  א', יש לנו עלייה דרמטית בהיקפי העלייה ומתוך כך ללימודי עברית

אביחי כהנא:  אדם שלא מקבל עברית, לא מקבל תעסוקה, אדם שלא מקבל עברית לא מתערה בחיים בישראל

אביחי כהנא:  אנחנו מבינים שבסופו של דבר יש פה ביקוש מאוד מאוד גדול, ואנחנו חייבים למתוח את האקורדיון

אביחי כהנא:  אני הבנתי שסיון כבר אמרה את זה קודם, זה נקודה מאוד מאוד חשובה

אביחי כהנא:  אפרופו ההיבט התקציבי, וכאן אולי הנקודה הראשונה שאני אגע בה

אביחי כהנא:  מתחילת שנת 2023, אנחנו הוצאנו יותר מ-26 מיליון שקלים, או התחייבויות ליותר מ-26 מיליון שקלים בוואוצ'רים

אביחי כהנא:  זאת אומרת, אם דיברנו על ההישג של השר להביא 20 מיליון שקל נוספים בתחילת 2023, אנחנו כבר עקפנו את המימוש שלו

אביחי כהנא:  אפרופו ההיבט התקציבי, כשאנחנו נדרשים לכל מיני תוכניות בהיבט הפעילויות של המשרד, מה לעשות איתן, והישיבות הלא פשוטות, שוב, שמתקיימות אצלי בהקשר הזה, אנחנו מבינים שבסוף מאי 2023, אנחנו סיימנו את הכסף של העברת לוואוצ'רים

אביחי כהנא:  ולכן, אנחנו ממשיכים

אביחי כהנא:  אנחנו ממשיכים לתת את הוואוצ'רים

אביחי כהנא:  אני אומר רגע את ההנחיה - - -     

עודד פורר: רק בסוגריים – אנחנו היום קיימנו דיון עשירי, לדעתי, דיון מעקב עשירי בנושא סוגיית האולפנים

עודד פורר:  הוואוצ'רים שלכם היו מענה חלקי כתוצאה מזה שאולפני העברית הולכים ומצטמצמים כי המורים מצטמצמים כי אין הסכם שכר

עודד פורר:  ולכן, הדגש שהממשלה, זה לא חונה אצלכם, אבל זה דגש שהממשלה צריכה לתת על הסכם שכר הוא דרמטי

אביחי כהנא: אני, בדיון הקודם, הודיתי ליושב הראש שמציק לנו ביחד עם הוועדה בנושא האולפנים

אביחי כהנא:  ואני חושב שהדבר הזה הוא נכון וחשוב, ואני אגיד עוד משהו לגבי האולפנים – האולפנים, אנחנו כן, אנחנו הולכנו מאוד בהתחלה לכיוון של דיגיטציה

אביחי כהנא:  אמרנו שילמדו ב"וובינרים", ילמדו בלמידה הפוכה וכו'

אביחי כהנא:  העברית היא כמו שהשר מנחה אותנו ואומר לנו שהיא לא רק מעודדת עלייה, אלא היא גם מחברת לתרבות ולישראל

אביחי כהנא:  אנחנו שומעים במהלך התהליך שאנחנו עושים, מעולים חדשים שבסופו של דבר, האולפן שהם עושים הוא מרכז הקליטה שלהם

אביחי כהנא:  זאת אומרת, בסופו של דבר, אנחנו מבינים שלצד היצירה של המענים של הדיגיטציה, ולצד הוואוצ'רים של האולפנים, אנחנו חייבים ליצור סל תרבות לעולים, וכרטיסייה של דברים שהם מלווים, וקהילות

אביחי כהנא:  קהילות של עולים שעושות ביחד עברית

עודד פורר: ברור

אביחי כהנא: אז זה ההמתנה, והצורך בהרחבת מניפת המענים, אני אומר גם בהקשר לדיון של הוועדה, אנחנו אישרנו, בהמשך להמלצת הוועדה, את המיזם המשותף עם הסוכנות כדי לתגבר את המענים המיידים

עודד פורר: אולי תכף נציג הסוכנות יספר לנו שהם מצא את הכסף

אביחי כהנא: עכשיו אנחנו כבר מחכים להם, אז זה תמיד נחמד

קריאה: זה הפיילוט של הסוכנות? מה שהן מציעות?     

אביחי כהנא: נכון

קריאה: עד עכשיו עדיין לא נכנס - - -     

אביחי כהנא: אנחנו מחכים עכשיו לחלק השני

עודד פורר: אנחנו נחלץ את משרד הקליטה

עודד פורר:  עכשיו נשאר לנו לחלץ את הסוכנות

אביחי כהנא: נכון

קריאה: אני זוכר שדיברנו על זה לפני ארבעה חודשים

קריאה:  ארבעה חודשים, לפני ארבע החודשים עוד דיברנו שהם מציגים, ועדיין זה לא נכנס?     

אביחי כהנא: החסם העיקרי, אני חושב, הותר, עכשיו מחכים לחסם המשני

אביחי כהנא:  אבל, הוא יקרה מהר

אביחי כהנא:  אני כן אגיד בהקשר הזה שאנחנו גם שוקלים בימים אלה, ושוב, זה מאוד ראשוני, לעשות מבחן תמיכה מיוחד לרשויות, כדי לבוא וליצור שם עוד פתרונות חירום בהקשרים של האולפנים

אביחי כהנא:  שקף נוסף, שוב, שאני אעבור עליו מהר – ב-11 ביוני אנחנו, אנחנו הפצנו RFI, קיבלנו למעלה מחמישים מענים כדי לשאול את הציבור הרחב, הבנו שהשכל לא נשאר רק בממשלה, וביקשנו איזה מענים יכולים להיות מידיים

אביחי כהנא:  ב-11 ביוני אנחנו מקיימים - - -     

אופיר סופר: גם לא רק באופוזיציה

אביחי כהנא: גם לא רק באופוזיציה

עודד פורר: בעיקר באופוזיציה אבל לא רק

אביחי כהנא: אני כמנכ"ל מנוע

אביחי כהנא:  אבל, אנחנו מבינים, וב-11 ביוני אנחנו מקיימים, עם ארגוני חברה אזרחית, עם השותפים, עם הסוכנות, עם משרד החינוך, וגם עם יזמים שונים בתעשייה כדי לבוא ולמצוא פתרונות מידיים

אביחי כהנא:  תוכניות בתחום החינוך והקהילה – קודם כל פרויקטים "מתחשבים", פרויקט שהתחילה אותו השרה הקודמת, לחלוקת 3,400 מחשבים, יצאה לפועל

אביחי כהנא:  אנחנו עושים שיתופי פעולה עם הרשויות

אביחי כהנא:  הרחבנו בצורה מאוד מאוד משמעותית את תוכניות "פל"א" ו"יע"ל"

אביחי כהנא:  ואנחנו מקדמים תוכניות לחופש הגדול ביחד עם תנועות הנוער

אביחי כהנא:  אנחנו מבינים שבנוער יש קושי מאוד מאוד גדול, ונוער שיש לו קושי זה נוער שיש להורים שלו קושי, ואני לא צריך להרחיב את המשמעויות

אביחי כהנא:  סוגיית הדיור, שוב, נרחיב אחר כך יותר, יושב הראש, אני ממש אומר בקצרה

אביחי כהנא:  הוועדה שאני עומד בראשותה בנושא המענים של הסיוע בשכר דירה, מקיימת השבוע את הפגישה - - -     

קלאודיה כץ: מחמש שנים לשלוש שנים? הקיצור?     

אביחי כהנא: אז אני אתן "ספוילר" – הוועדה פתוחה

אביחי כהנא:  זאת אומרת, בהתחלה התחלנו כדי להגין מחמש שנים אנחנו רצינו לשנתיים, האוצר אמר אולי לשלוש

אביחי כהנא:  כרגע אנחנו מבינים שגם אם אפילו נקצר את זה לשנתיים כמו שהיינו רוצים, באתגרי הדיור, על פי חברה מקצועית שניתחה את כל ההיבטים האלה, וגם כשאנחנו מסתכלים איפה העולים משתקעים ואיפה הם שוכרים דירה, הכסף שאנחנו נונים להם בחלוקה הזאת לא יכול לסייע להם בהקשרי דיור

אביחי כהנא:  ולכן, מה שיוצג השבוע, אגב, היא תסיים את הפעילות שלה עד לסוף חודש יוני או תחילת חודש יולי, היא תהיה וועדה מאוד מהירה

אביחי כהנא:  המפגש השני השבוע ויהיה עוד מפגש אחד

אביחי כהנא:  אנחנו נשתמש בסכומים המשמעותיים האלה כדי לבוא ולהציע פתרונות בתחום הדיור שהם יהיו מחוץ לקופסא, ויש כבר כמה כיוונים כאלה

אביחי כהנא:  המתיחה של שכר הדירה וגם הזמן שלו, כרגע, פשוט לא רלוונטי באתגרי הדיור

אביחי כהנא:  וגם כשאנחנו רואים איפה העולים משתקעים

קריאה: אולי תבנו דירות פשוט

קריאה:  מנסה לחשוב מחוץ לקופסא, בסוף צריך דירות

אביחי כהנא: צריך להסתכל על הכסף - - -         

אופיר סופר: שיהיה לך עבודה, השר אלקין, זה כל הסיפור

זאב אלקין: בסדר, אבל כשאני שומע את האמירה הזאת אני מוטרד, כי הפתרון לזה הוא פשוט לבטל את כל הסכום של הסיוע אם הוא לא מספיק ממילא

זאב אלקין:  אז אפשר לבטל

אביחי כהנא: לא לבטל, להסתכל עליו באופן אחר

אביחי כהנא:  אם רוצים אני אגיד

זאב אלקין: הניסיון של הסתכלויות אחרות על נושאים אחרים בחודשים האחרונים הוא מדאיג

אביחי כהנא: א', אני חושב שהזמנים והקיפי העולים מצריכים את זה

אביחי כהנא:  הפעם האחרונה שעשו את השינוי של שכר הדירה וכשבעצם עשו את המנגנון היום, היה בתחילת שנות ה-90, בעקבות גל העלייה הגדול שבו החליטו - - -     

זאב אלקין: צריך להגדיל את זה

זאב אלקין:  אבל, בשביל זה צריך להביא כסף

אביחי כהנא: בסדר

אביחי כהנא:  אנחנו נשמח מאוד גם להגדיל, ואנחנו גם מוצאים אגב, גם חלק מהעבודה היא למצוא מקורות כדי להגדיל

אביחי כהנא:  אני לא צריך להגיד, חבר הכנסת אלקין, אתה יודע - - -      

עודד פורר: לי יש רעיונות ל-14 מיליארד שקל

אביחי כהנא: מצוין

אביחי כהנא:  אז רק את, שירה כבר מביאה אותם עם המשאית

אביחי כהנא:  כן

אופיר סופר: תגיד בסוף מה אתה רוצה, שיש לך רק 250 אלף

עודד פורר: לא, אני אומר, יש בממשלה, בתקציב של הממשלה, יש איזה 14 מיליארד שקל שאפשר היה לנתב

אופיר סופר: אני עדיין תקוע עם ה-52

אביחי כהנא: יצאנו לדרך עם תוכנית - - -     

זאב אלקין: יש דברים קדושים, עודד - - -      

אופיר סופר: אלקין, בוא נדבר נו, אני מבטיח לך פגישת עבודה, לפני שנקבל החלטות על סוגיית הדיור

אופיר סופר:  בסדר?     

עודד פורר: בואו נתקדם

עודד פורר:  אני רוצה פשוט להספיק

אביחי כהנא: אני מסיים

אביחי כהנא:  תוכנית קליטה ישירה של עולים מאתיופיה יצאה לדרך גם כחלק מהחשיבה מחוץ לקופסא, כחלק מהיצירה של מקורות והקמה של מרכזי צעירים

אביחי כהנא:  אני אגיד משפט על תעסוקה

אביחי כהנא:  חלק משמעותי מהתקציב שכרגע נידרש לחשוב מה אנחנו עושים בהקשרים האלה, אני לא אקריא את השקפים, אבל אני אגיד, בסוף יש לנו קושי מאוד מאוד גדול בהיבטי התעסוקה

אביחי כהנא:  אנחנו משלמים גם הרבה מאוד כסף, אני אומר את זה גם לשר, למשרדים שרוצים עולים אבל אנחנו משלמים עליהם, ויכול להיות שזה איזשהו משהו שבסוף נצטרך להידרש אליו

אביחי כהנא:  לדוגמא, רופאים

קלאודיה כץ: מדענים עולים גם

אביחי כהנא: מדענים עולים זה גם סכום שצריך לחשוב איך מתייחסים אליו כרגע במצב של מצוקה תקציבית אל מול כמות עולים

אביחי כהנא:  אבל, לדוגמא, ברופאים, סכום משמעותי מאוד

יבגני סובה: אתה יכול לתת מספרים?     

אביחי כהנא: 25 מיליון - - -     

יבגני סובה: לא, מספרים של המועסקים

יבגני סובה:  כמה מועסקים בסיוע הזה? כי הרי, זה הולך ופוחת כל שנה

יבגני סובה:  בשנה אחת זה 75%, נכון? שנה שנייה זה - - -     

אופיר סופר: אתה מדבר על מדענים?     

אביחי כהנא: על המדענים?     

יבגני סובה: 50%

יבגני סובה:  השאלה אם זה רופאים?     

אביחי כהנא: לא, אני מדבר על הדוגמא על רופאים

אביחי כהנא:  מדענים זה כמויות - - -     

יבגני סובה: כמה? יש לך מספרים כמה רופאים עולים כרגע מקבלים סיוע מהמשרד?      

קלאודיה כץ: 872

יבגני סובה: 872 רופאים כרגע מקבלים סיוע ממשרד הקליטה, מועסקים במערכת הבריאות הישראלית? זה הנתון?     

קלאודיה כץ: בשלבים שונים של אישור

יבגני סובה: אוקיי

עודד פורר: אני אגיד עוד דבר, רק שתבינו את המספרים, סליחה, אם אני זוכר נכון את מה שהוצג פה, בשנה האחרונה 2,000

עודד פורר:  2,000 רופאים

אופיר סופר: לדעתי 1,000, לא 2,000

אופיר סופר:  אבל , אני אומר יותר מזה, אנחנו הקמנו צוות עבודה, קבענו להיפגש פעם בחודשיים, יחד עם משרד הבריאות

אופיר סופר:  הייתה ישיבה ראשונה שבוע שעבר, שהתכלית זה כל נושא הרופאים

יבגני סובה: אבל זה לא כמו מדען עולה, זה לא שאתה משלם כסף לרופא

אביחי כהנא: בטח שכן

יבגני סובה: אתה משלם כסף לרופא או למוסד שמעסיק אותו

אביחי כהנא: למשרד הבריאות, למוסד שמעסיק אותו

יבגני סובה: המוסד שמעסיק אותו, כלומר הרופא לא מקבל שירות

קלאודיה כץ: מקבל

קלאודיה כץ:  בטח שכן

קלאודיה כץ:  רופא מקבל שכר

יבגני סובה: שכר שחלק מהשכר ממומן על ידי משרד הקליטה

קלאודיה כץ: כן

יבגני סובה: אוקיי

יבגני סובה:  אז זה כן במתכונת של מדען עולה

אביחי כהנא: מדען עולה יש כמה אפשרויות וכמה דברים, אבל שוב, רופאים זה סוג מסוים של קידומי העסקה שאנחנו משלמים עבור התקנים שלהם למשרד הבריאות

אביחי כהנא:  סכום מאוד מאוד משמעותי

יבגני סובה: וכל זה 26 מיליון שקלים?     

אביחי כהנא: 25 מיליון שקלים, זה כל קידומי העסקה

אביחי כהנא:  אני חושב שהרופאים מתוכם, קלאודיה, זה סביבות 14?     

קלאודיה כץ: כן

יבגני סובה: כן

אביחי כהנא: אבל, הרבה מאוד כסף

קלאודיה כץ: רק להגיד, שחלק מזה זה חלקי חובה, כדי להיות רופא במדינת ישראל, הבן-אדם חייב לעבור תקופות שונות של הסתכלות

יבגני סובה: כן

קלאודיה כץ: שיש התאמה, ובלי סיוע שלנו, פשוט לא נכנס

יבגני סובה: אוקיי

אביחי כהנא: אני אגיד משפט על זה כי אני חושב שגם חשוב, והוועדה לדעתי, לא קיימה על זה איזשהו דיון, אז אני מרים פה

אופיר סופר: יש לי נושאים לוועדה על 14 מיליארד

אופיר סופר:  כן

אביחי כהנא: בסוף, אנחנו רואים שיש פה כמות מאוד גדולה של מהנדסים, של אנשים שהגיעו עם הכשרות מאוד מאוד גבוהות, ואנחנו אומרים שיש לנו צורך בהם, אבל אנחנו עדיין לפעמים "שמקרים" בדרישות שאנחנו דורשים בשביל הרישוי

עודד פורר: אנחנו קיימנו דיון בוועדה

אביחי כהנא: אז אני לא הכרתי

עודד פורר: החלטה 2225

אביחי כהנא: אה, אוקיי, כן

עודד פורר: וביקשנו מהמשרד, ליישם את מה שלא יושם עוד בהחלטת הממשלה ההיא

עודד פורר:  חלק מזה גם לא נוגע רק למשרד שלכם

אביחי כהנא: נכון

עודד פורר: הכוונה למשרדים אחרים

אביחי כהנא: אז אגף המחקר שלנו, עכשיו אני נזכר, בקבות דיון הוועדה, מקיים על זה מחקר

אביחי כהנא:  מעולה

אביחי כהנא:  עידוד עלייה, כפי שהשר הנחה, המיקוד הוא עליית צעירים לישראל, בדגש על תוכניות צרפת וצפון אמריקה שיושקו בחודשים הקרובים

אביחי כהנא:  עברית כמעודדת עלייה, לימוד עברית במדינת האם, דגש משמעותי על קליטה

אביחי כהנא:  יש פה כל מיני דברים

אביחי כהנא:  אנחנו חושבים מחדש על מבחני תמיכה

עודד פורר: קבעתם לעצמכם יעדים?     

אביחי כהנא: של מספרי עולים?     

עודד פורר: כן

אביחי כהנא: אנחנו, זה החלק הכי קשה, והתכוניות יהיה גם - - -     

אופיר סופר: אני אגיד שכל התוכניות, בסדר, זה אות השר, מה שנקרא

אביחי כהנא: לא מקלים עלינו בהקשר הזה, יושב הראש

אופיר סופר: אם כי צריך להגיד, שאתה יודע, אנחנו מדברים על תשתית שלא תמיד רואים דיבידנדים על ההתחלה, כן?      

אביחי כהנא: אני חושב שמבחינתי - - -     

עודד פורר: תקציב

אביחי כהנא: תקציב

אביחי כהנא:  תקצבי המשרד, התקציב הסופי אושר בשבוע שעבר, ואז בעצם גם קיבלנו את המסגרת שבה אנחנו מקבלים את הדברים

אביחי כהנא:  חלק ממנו בנוי על אל"ש (אוריינות בלמידה שיתופית)

אביחי כהנא:  חלק משמעותי ממנו בנוי על אל"ש

עודד פורר: בכמה? כמה היה? כמה גדל?     

אביחי כהנא: התקציב של המשרד גדל ב-200 מיליון שקלים לשנתיים, כשזה מתחלק בין השנתיים במשהו בסביבות 80/120

אביחי כהנא:  אבל, התקציב הזה, בסופו של דבר, מתחלק על כמות עולים מאוד מאוד גדולה

אביחי כהנא:  כשאנחנו מסתכלים - - -     

ולדימיר בליאק: כמה סך הכל התקציב?     

אביחי כהנא: התקציב, יש פה כל מיני, התקצבי הוא קרוב ל-3 מיליארד שקלים

עודד פורר: התקציב גדל, הרי התקציב מורכב מדברים שהם לא בשליטה של - - -     

אביחי כהנא: נכון

אופיר סופר: הוא מדבר על הגברים - - -     

עודד פורר: חוק סל קליטה

עודד פורר:  הוא מדבר על שינויים

אביחי כהנא: אני מדבר על הגמישים

אביחי כהנא:  בגמיש, בסוף אנחנו מדברים על משהו כמו 430

אביחי כהנא:  אני רוצה להגיד בהקשר הזה, שזה - - -     

ולדימיר בליאק: לשנתיים

אביחי כהנא: לא, לשנה

אביחי כהנא:  אני רוצה להגיד בהקשר הזה, שהאתגר היה מאוד גדול מכיוון שבמשך שנים, שנים רבות, תקציב הבסיס של המשרד נשאר אותו דבר, אם לא אפילו ירד

אביחי כהנא:  זאת אומרת, המשרד היה רגיל, מבחינת האוצר, לבוא ולקבל רק כסף כאיזשהו משהו נוסף, והתקציב היה בסביבות 320 – 310 מיליוני שקלים לשנה, תקציב גמיש

אביחי כהנא:  יכול להיות שהיו שנים שהיה אפשר לעשות עם זה משהו

אביחי כהנא:  עלינו ל-430 לשנה, כאשר יש לנו עם זה עדיין מצוקה מאוד קשה

אביחי כהנא:  חד משמעית אני אומר את הדבר הזה, גם בהקשר של ישיבות שבהן אני צריך להגיד לסמנכ"לים ולמנהלי האגפים, שאנחנו, כרגע, לא יכולים לבוא ולאשר תוכניות שהן תוכניות "בוטיקיות", מסוימות

אביחי כהנא:  שוב, כמו שהשר אמר, ובהתאם למדיניות שלו, אנחנו לא, חלילה, מבטלים משהו לפני שאנחנו גם בונים דברים חדשים

אביחי כהנא:  אבל יש פה משחק מאוד מאוד קשה בהקשר הזה

עודד פורר: אני רק אבקש, מכיוון שלא הבאתם את זה בשקף, תשלחו לוועדה שקף או שניים על התקציב

עודד פורר:  על תקציב המשרד, על החלוקה שלו

אביחי כהנא: בסדר

אביחי כהנא:  בסדר

אביחי כהנא:  בין התוכניות השונות, אין שום בעיה

אביחי כהנא:  בתקנות, אנחנו עדיין בעבודה על זה

עודד פורר: אני פותח את הדיון, יש פה הרבה מאוד חברי כנסת, שאני רוצה שכולם יתייחסו

טטיאנה (טניה) מזרסקי: רגע, אפשר שאלה? עידוד העלייה זה רק אופק ישראלי?     

אביחי כהנא: לא

אביחי כהנא:  עידוד עלייה זה, יש תקציבים נוספים כמו מבחני התמיכות שיש לנו לארגונים מעודדי עלייה

טטיאנה (טניה) מזרסקי: אז למה זה לא מופיע פה?     

אביחי כהנא: איפה?     

טטיאנה (טניה) מזרסקי: בשקף של עידוד עלייה

אביחי כהנא: לא, יש בשקף של עידוד עלייה חשיבה מחדש על מבחני התמיכות

אביחי כהנא:  אחד קודם, לפני אופק ישראל

עודד פורר: טוב, חבר הכנסת בליאק

ולדימיר בליאק: תודה רבה, אדוני יושב הראש, אדוני השר

ולדימיר בליאק:  קודם כל, מאוד מעריך אותך באופן אישי, מעריך את העבודה שאתם עושים

ולדימיר בליאק:  המשרד שלכם, מן הסתם, קרוב לליבי, כעולה לשעבר

ולדימיר בליאק:  שבעצם עבר את כל השלבים של העלייה לפני 20 וקצת שנים

ולדימיר בליאק:  אני חושב שקודם כל, איך שאני רואה את התפקיד של המשרד, זה קודם כל להגדיל את העלייה מכל המקומות

ולדימיר בליאק:  ולמצות את הפוטנציאל

ולדימיר בליאק:  ולצד זה, כמובן, להבטיח את הקליטה המיטבית בכל המישורים

ולדימיר בליאק:  כמובן, השפה העברית, ובהקשר הזה כמובן שצריך לפתור את הבעיה של המתנה היום לאולפן

ולדימיר בליאק:  אני זוכר, אני, בזמני, אני חושב שחיכיתי שבועיים

ולדימיר בליאק:  באמת, לא הייתה לי כבר סבלנות לחכות

ולדימיר בליאק:  כי זה השלב הראשון, אולי הכי חשוב

עודד פורר: באיזו שנה?     

ולדימיר בליאק: בדצמבר '98

ולדימיר בליאק:  זה בעצם השלב, אולי, הראשון הכי חשוב

ולדימיר בליאק:  זה גם כניסה לעולם התרבות, להוויה ישראלית

ולדימיר בליאק:  ולכן, כשהיום אנשים מחכים שלושה, ארבעה, חמישה חודשים, זה מצב שהוא פשוט בלתי נסבל

ולדימיר בליאק:  זה פוגע קשה מאוד בתהליך הקליטה

ולדימיר בליאק:  כמובן, גם שכר דירה וגם תעסוקה אלה מרכיבים מאוד מאוד חשובים בשלבים הראשונים

ולדימיר בליאק:  אבל, אם אני מדבר על למצות את הפוטנציאל, אנחנו רואים, בטח בשנתיים האחרונות, הפוטנציאל הכי גדול לעלייה בישראל זה אוקראינה ובעיקר רוסיה

ולדימיר בליאק:  בעיקר מספרית

ולדימיר בליאק:  ואני מבין שהיום המשרד מתעדף אזורים אחרים וזה לא ברור לחלוטין

אופיר סופר: אתה מדבר על קליטה או על עידוד עלייה?     

ולדימיר בליאק: גם וגם

ולדימיר בליאק:  אני חושב שהפוטנציאל היום לעלייה מרוסיה הוא מאוד מאוד משמעותי, וחובתכם למצות אותו

ולדימיר בליאק:  עכשיו, אני יכול להגיד לכם כאחד שהוא באמת חלק מהקהילה הזאת, שהיא קהילה שתרמה ותורמת רבות לחברה הישראלית, מעל מיליון עולים מחבר העמים לשעבר, מברית המועצות לשעבר

ולדימיר בליאק:  אנחנו מרגישים היום, איך אני אגדיר את זה? אולי כתף קרה שהמשרד מפנה היום לעלייה שלנו

ולדימיר בליאק:  כתף קרה

ולדימיר בליאק:  ככה אנחנו מרגישים

ולדימיר בליאק:  גם מהצעדים של המשרד, וגם חלק מהאמירות ששמענו בחודשים האחרונים, גם האמירות שלך, אדוני השר

אופיר סופר: מה? תפרט

ולדימיר בליאק: לא, לא, אני לא רוצה להיכנס לדוגמאות

אופיר סופר: אני בעד לפרט כי אני אגיד כזה דבר

ולדימיר בליאק: אני קודם כל מדבר על התחושות

ולדימיר בליאק:  התחושה של הקהילה שלנו היום היא שהמשרד מפנה כתף קרה

אופיר סופר: אני אומר על התחושות - - -     

עודד פורר: תתייחס בסוף

אופיר סופר: אני אתייחס בסוף

אופיר סופר:  רק בגלל שמדובר פה על תחושות, וגם רוב המצביעים שלי הם כנראה לא דוברי רוסית, ומה שחשוב לי פה זה התחושות, אז אני אומר באמת את הדברים

אופיר סופר:  אחד, אני מדבר על סוגיית הקליטה

אופיר סופר:  כשאתה מדבר על הפסקת דמי ההסתגלות, אתה עשית חשבון של כמה מדובר בדמי הסתגלות?     

ולדימיר בליאק: לא דיברתי על דמי הסתגלות

אופיר סופר: אני

אופיר סופר:  אני מדבר

אופיר סופר:  עשית חשבון במה מדובר על דמי הסתגלות? מדובר על כ-700 עד 800 מיליון שקל

אופיר סופר:  בסדר?     

ולדימיר בליאק: אוקיי

אופיר סופר: כשאני מדבר איתך על הגמיש, התקציב הגמיש שהוא אמר 400 ומשהו

אופיר סופר:  התקציב הגמיש האמיתי שאני יכול לעבוד איתו הוא 230 מיליון

אופיר סופר:  בסדר? וכשאני הלכתי ואמרתי – אוקיי, אני אקח את דמי ההסתגלות האלה ואני אנצל את זה למאבק באוצר ואני אצליח להביא בשורה לדיור, על זה בניתי

אופיר סופר:  נמצאת פה נציגת האוצר, ראיתי אותה לפני כן

עודד פורר: מה שאתה אומר זה שיצאת קירח מכאן ומכאן

אופיר סופר: אני אומר שבהקשר הזה, ואמרתי את זה גם תוך כדי, שבהקשר הזה של הדיור, כן אני לא הצלחתי להביא את מה שרציתי

עודד פורר: כן, אבל - - -     

אופיר סופר: שנייה, אמרתי, זה דבר אחד

אופיר סופר:  חבר'ה, אלה המספרים

אופיר סופר:  בסדר? זה דבר אחד

אופיר סופר:  דבר נוסף, זה לא המקום להרחיב לגבי פעילות הסוכנות

אופיר סופר:  עכשיו, אין, לא צריך עידוד עלייה לא ברוסיה ולא באוקראינה, לצערי, בסדר? לא צריך

עודד פורר: לא נכון

אופיר סופר: צריך הכנה

עודד פורר: זה לא נכון, אדוני השר

ולדימיר בליאק: לא נכון

עודד פורר: פשוט לא נכון

עודד פורר:  תראה, אתה יודע, אני - - -     

אופיר סופר: אני אשאל

אופיר סופר:  צריך בצרפת?      

ולדימיר בליאק: תראו, אני בסוף - - -     

אופיר סופר: אני אשאל

אופיר סופר:  אתה יודע מה? אני גם לא אמרתי - - -     

ולדימיר בליאק: אופיר, אני בסוף בעד למצות פוטנציאל מכל המקומות

ולדימיר בליאק:  מכל המקומות

אופיר סופר: ולדימיר, אני בעד לנסות, כן?     

ולדימיר בליאק: אוקיי

אופיר סופר: אבל כשיש, אני שואל, יש חצי מיליון יהודים בצרפת, לא 200,000 ולא מספר אחר, חצי מיליון, ושישה מיליון יגידו 12, בארצות הברית, כן? ואני שואל איזה תשתיות עלייה יש לנו חוץ מהארגון שנקרא "נפש בנפש"? איזה תשתיות עידוד עלייה יש לנו שם ואיזה תוכניות יצרנו להם? ובוא, אנחנו נמצאים במשרד, כן? ואני גם יכול להעמיק ולהגיד מה נעשה שם ב-15 השנים האחרונות

אופיר סופר:  אז אני שואל את השאלות האלה

עודד פורר: אני אענה לך

ולדימיר בליאק: אבל, אפשר גם וגם

עודד פורר: סליחה, זה לא דו-שיח

עודד פורר:  אני רק אגיד במשפט אחד על הנושא הזה, אם כבר זה נפתח על ידי חבר הכנסת בליאק

עודד פורר:  יש דבר שנקרא איפה התשואה להון שלך הכי טובה

עודד פורר:  כשאני מדבר עכשיו על השקעה כלכלית

עודד פורר:  יש את גורמי הדחיפה המקומיים

עודד פורר:  אתה ציינת אותם

עודד פורר:  אתה ציינת אותם

עודד פורר:  יש גורמי דחיפה שהם זמניים

עודד פורר:  הם לפעמים - - -      

אופיר סופר: אני לא חושב ששלושה מיליון - - -     

עודד פורר: רגע

עודד פורר:  לא, הם לפעמים יותר

עודד פורר:  ולכן, אתה יכול לתת את ה"אקסטרה"

עודד פורר:  אז כשהיה מצב של אנטישמיות גדולה בצרפת, עשה משרד העלייה והקליטה בזמנו עבודה

עודד פורר:  אגב, פוטנציאל העלייה, אתה יכול לקחת את המסמכים האלה, לדעתי הם עוד מצויים באגף לעידוד עלייה

עודד פורר:  אם אני זוכר נכון את המספרים, פוטנציאל העלייה שסימנו אז ב-2013 מצרפת היה סדר גודל של 50,000 איש שהם היו אלה שאמרנו שאפשר להעלות 50,000 איש מצרפת לאורך זמן

עודד פורר:  ובאמת, כשאתה לוקח את מה שקרה מאז, הייתה עלייה מאוד מאוד גדולה מ-2,000 לכמעט 10,000 בשנה אחת, ואחר כך זה ירד לאט לאט

עודד פורר:  אבל, כשאתה תסכום את חמש השנים האלה ביחד אתה תגיע לזה שקרוב ל-50,000, מיצית כמעט לחלוטין את אותו פוטנציאל שסימנו אז לעלייה מצרפת

אופיר סופר: עודד, כשאני מסתכל - - -     

עודד פורר: אז היום לקחת בתקציב עידוד עלייה ולהגדיל 14 מיליון שקל בצרפת, ולהוריד ב-50% את התקציב לעלייה - - -     

אופיר סופר: עודד, אבל יש דברים שעשינו לאורך שנים, וזנחנו מדינות שיש בהם בין 6 ל-12 מיליון, ולא השקענו בהם כלום

אופיר סופר:  וכשאתה מסתכל על אחוזי ההתבוללות, וכשהיכולת שלך לעבוד אחר, כשהקהילות הן במצב קשה מבחינת התבוללות, אז זה יותר קשה

אופיר סופר:  ואנחנו כולם מבינים שזה הרבה יותר קשה לעבוד

אופיר סופר:  כשאתה מסתכל על הקהילות במערב, ואתה אומר היום, הקהילות נמצאות ב-40% התבוללות, עוד חמש שנים הן יהיו ב-80 או 90 אחוזי התבוללות

אופיר סופר:  בסדר? זה, עכשיו, אני נמצא כאן

אופיר סופר:  אתה יכול להתעלם מזה, אתה לא יכול להתעלם מזה

עודד פורר: לא ביקשו שתתעלם מזה

אופיר סופר: יפה, אז אני לא מתעלם מזה

אופיר סופר:  וכשאני שואל איזו תשתית, מה נעשה פה בהקשר הזה של עידוד עלייה, התשובה היא כלום

אופיר סופר:  עכשיו אני אומר כזה דבר, אפשר לבוא ולהרוס את משרד העלייה והקליטה

אופיר סופר:  אני לא, זו לא הכוונה שלי

אופיר סופר:  זה לא כלי לתעשייה פוליטית, זה לא כלי לשום דבר, זו מהות הציונות

אופיר סופר:  עכשיו אני, כשאני אמרתי את זה, אני נשבע לך שצר לי, כן, כשמייחסים לי דברים כמו איזשהו יצירת אנטי, חיילי האהובים והמקצועיים והלוחמים הגדולים ביותר, בכלל, מי בנה את המדינה הזאת? טרומפלדור וחבריו, הם כולם היו יוצאי חבר העמים

אופיר סופר:  אבל, חבר'ה, אל תעשו "פייק עלייה" ואל תעשו "פייק נתונים", ולא שום דבר אחר

אופיר סופר:  הרעיון - - -     

ולדימיר בליאק: אני לא יודע מה זה "פייק" עלייה"

אופיר סופר: הרעיון, אז תן לי להסביר

אופיר סופר:  אז הרעיון של לא להתמקד בעידוד, של להחליט שאנחנו זונחים כרגע את המערב בגלל - - -     

ולדימיר בליאק: אני אמרתי לך לזנוח את המערב?     

אופיר סופר: אז חבר'ה, אז מה אתה רוצה? אז שאלתי - - -     

עודד פורר: אף אחד - - -     

ולדימיר בליאק: כל מה שאני רוצה, לא, לא

ולדימיר בליאק:  אני אסביר לך מה אני רוצה

אופיר סופר: יאיר שמיר הוא מהמפלגה שלי

ולדימיר בליאק: אני אסביר לך מה אני רוצה

אופיר סופר: יאיר שמיר הוא מהמפלגה שלי

אופיר סופר:  יאיר שמיר אומר לי "הייתה תוכנית מעולה לקליטת עלייה בצרפת"

אופיר סופר:  הייתה תוכנית מעולה, הצגתי אותה - - -     

ולדימיר בליאק: כל מה שאני אומר, אדוני השר

ולדימיר בליאק:  כל מה שאני אומר זה לא ליצור - - -     

אופיר סופר: באו וסחבו את כל התוכנית - - -     

ולדימיר בליאק: לעולי חבר העמים תחושה שהם עולים לא רצויים כאן

אופיר סופר: פספסנו

ולדימיר בליאק: גם את זה אפשר לעשות

ולדימיר בליאק:  לא ליצור אצלנו תחושה שאנחנו עולים לא רצויים כאן

אופיר סופר: חס וחלילה

ולדימיר בליאק: גם את זה אפשר לעשות

אופיר סופר: חס וחלילה

ולדימיר בליאק: בלי לפגוע בעידוד עלייה מהמערב

עודד פורר: תודה

עודד פורר:  חבר הכנסת אלקין צריך לצאת להצביע לרביזיה

עודד פורר:  בבקשה

זאב אלקין: אני אהיה מאוד קצר

זאב אלקין:  אני, קודם כל, אדוני השר, עוד לפני הוויכוח על השימוש בכספי עידוד עלייה, איפה יותר נכון להשתמש, יש דבר הרבה יותר פשוט

זאב אלקין:  הסיפור הזה, של הפסקה של ה-"One Stop Shop" - - -     

אופיר סופר: הסיפור הזה של ה-"One Stop Shop", היה בהתייעצות, אני אענה לך, חבל על הזמן

אופיר סופר:  היה בהתייעצות עם המנכ"לית הקודמת, חבר'ה, אתם מבלבלים את המוח

אופיר סופר:  אתה עושים קמפיין פוליטי

אופיר סופר:  המנכ"לית הקודמת, עם יושב ראש וועדת העלייה והקליטה, עם הסוכנות היהודית, כולם אמרו לי חד משמעית, תוריד את ה-"One Stop Shop"

אופיר סופר:  זה ש"נתי"ב" - - -     

עודד פורר: לא נכון

אופיר סופר: זה ש"נתיב" לא מנרמלים, חבר'ה, תנו לי לענות

עודד פורר: זה לא נכון

אופיר סופר: זה ש"נתי"ב" לא מנרמלים את העסק, ומי ששולט ב"נתי"ב", אתם יודעים היטב

אופיר סופר:  לא מנרמלים את העסק ולא שולחים קונסולים לשם, זה מחדל שצריך להפסיק אותו

אופיר סופר:  אז תהיו ענייניים ותפסיקו לחרטט

אופיר סופר:  אני לא אתן להפקרות הזאת לקרות

עודד פורר: אתה אומר דברים לא נכונים, סליחה

אופיר סופר: אוקיי, לא נכונים

זאב אלקין: אוקיי, אז אחרי הניסוח הדיפלומטי והצעקות אפשר לדבר?     

אופיר סופר: כן

זאב אלקין: תודה

זאב אלקין:  אז אחד, יש מציאות

זאב אלקין:  המציאות היא מאוד ברורה

זאב אלקין:  אתה יודע להגדיל דרמטית את כמות הקונסולים של "נתי"ב", ואתה יודע לשנות כללי משחק ברוסיה שייתנו להם לעשות את מה שהיום אוסרים להם לעשות, ולעבוד במתקנים שרוסיה אוסרת עליהם לעשות, תעשה

זאב אלקין:  אבל, לפני שעשית את זה - - -     

אופיר סופר: אה, חשבתי שאפשר לעשות עידוד עלייה בסוכנות לפני כן

אופיר סופר:  כי אתה מדבר פה על דברים שקצת קשה לדבר פה

אופיר סופר:  אבל, אוקיי, בסדר, אני מבין שיש אנשים שמבינים את זה

זאב אלקין: לא הבנתי למה אתה מכוון

אופיר סופר: אתה הבנת למה אני מתכוון

זאב אלקין: לא, לא הבנתי למה אתה מתכוון

אופיר סופר: אתה הבנת למה אני מתכוון

זאב אלקין: אני אומר שיש היום מציאות, המציאות היא, והיא הוצגה כאן בוועדה, שהיום, כשיש מסלול עלייה ירוק מרוסיה, הדרך הרגילה ללכת שם דרך הקונסולים, יש מקומות שזה לוקח שבעה-שמונה חודשים

זאב אלקין:  הערכה שלהם, שבהספקה של המסלול הירוק, זה יביא אותנו לשנה פלוס

זאב אלקין:  זה כבר לא כספי עידוד עלייה

זאב אלקין:  המשמעות של זה היא שלא תהיה עלייה משם

זאב אלקין:  כי ברגע שייקח לך שנה פלוס לקבל טיפול, אפילו ראשוני, כן? זה מפגש ראשון, ועוד לא לדבר על כל השאר, ולפעמים צריך עוד מפגשים והשלמת מסמכים ומה לא

זאב אלקין:  המשמעות של זה היא שתיעצר עלייה שהיא היום עיקר העלייה המספרית

זאב אלקין:  עוד לפני שאני בכלל נכנס איתך לוויכוח של איפה להשקיע תקציב של עידוד עלייה

זאב אלקין:  זה ויכוח לגיטימי

זאב אלקין:  אבל, זה בכלל עוד קודם

זאב אלקין:  ולכן, ההחלטה הזאת היא דרמטית, והיא תוריד משמעותית מאוד את מספרי העולים כאן

זאב אלקין:       ועד שלא השתנתה שם המציאות, ואני לא מאמין שהיא תשתנה בתקופה הקרובה, מכל מיני סיבות, לא רק תקציביות, אני חושב שזו טעות גדולה מאוד של מדינת ישראל

זאב אלקין:  כי אתה לא יודע מה יקרה שם

זאב אלקין:  ואתה לא יודע מה יקרה עוד חודש, חודשיים, או עוד חצי שנה

זאב אלקין:  ואז כולנו נשב כאן ונשאל את עצמנו איפה היינו, ולמה האטנו את קצת העלייה הזאת

זאב אלקין:  וזאת תהיה בכייה לדורות מבחינת התנועה הציונית ומדינת ישראל

זאב אלקין:  אני לא מדבר פוליטיקה עכשיו

זאב אלקין:  אני מדבר באמת

זאב אלקין:  יש פה סיטואציה מאוד מאוד ייחודית, ואני חושב שאת ההחלטה הזאת כדאי לשקול מחדש

זאב אלקין:  זה דבר אחד, ובעיני הכי משמעותי

זאב אלקין:  אתה דיברת על עברית, אתה מבין את זה היטב כמונו

זאב אלקין:  זה נכון שלא אצלך המשק הזה, אתה רק אחד מהמממנים שלו, אבל אתה נציג הלקוח

זאב אלקין:  ולכן - - -     

אופיר סופר: אני נציג הלקוח ואמרתי שאני מעריך שתהיה תשובה תוך 14 יום

זאב אלקין: מצוין

אופיר סופר: אני על זה כל שבוע

זאב אלקין: מצוין

אופיר סופר: לפחות פעמיים בשבוע, אם לא שלוש-ארבע

זאב אלקין: מצוין

זאב אלקין:  אני גם מאמין בזה

זאב אלקין:  חבל להפוך את נושא העלייה והקליטה לנושא להתפלמסות פוליטית

זאב אלקין:  אני לא שם, ואני לא מציע לך לקחת את זה לשם

זאב אלקין:  זה בסופו של דבר אחד מהנושאים הכי קונצנזואליים שתמיד היו ואני מאוד מאוד מקווה שיישארו

זאב אלקין:  אפשר להתווכח מה נכון לעשות, זה לגיטימי

זאב אלקין:  אבל, אני לא הייתי לוקח את זה בכלל לעולמות הפוליטיים

זאב אלקין:  והנושא האחרון הוא נושא הדיור

זאב אלקין:  אני לא אכנס עכשיו לפרטים רבים כי אגב, מגיע לכם על זה ישר כוח

אופיר סופר: כן, אנחנו נעשה, תהיה איתך פגישת עבודה בהקשר הזה, יחד עם המנכ"ל ואיתי, עם הוועדה

אופיר סופר:  אני התכוונתי לזה ברצינות

זאב אלקין: אז א', אני בכלל מודה לכם על שיתוף הפעולה

אופיר סופר: לא אמרתי יגיע לוועדת משנה, פגישות עבודה

אביחי כהנא: יושבת איתנו גם ענבר

אופיר סופר: יש דברים שאפשר לעשות בפגישות עבודה

זאב אלקין: ברור, אני גם רוצה להודות לכם

זאב אלקין:  אתם עובדים מעולה

אופיר סופר: חבר הכנסת אלקין, שהוא יושב ראש וועדת המשנה, נשב על העניין הזה בפגישת עבודה

זאב אלקין: מצוין

אופיר סופר: יש דברים שבסוף אי אפשר להגיד בדיון בוועדה

זאב אלקין: ברור

אביחי כהנא: אבל, השר, הוא החמיא לאולגה

זאב אלקין: אני רק רוצה להפנות את תשומת ליבכם - - -      

קריאה: גם אני מחמיאה לאולגה

עודד פורר: גם אני מחמיא לאולגה

זאב אלקין: אני חותם על כל מילה, אני רוצה להפנות את תשומת ליבך דווקא למשהו שהוא לא אצלך, אבל שוב, אתה פה נציג הלקוח

זאב אלקין:  יש מספר החלטות דרמטיות ללקוחות שלך במשרד השיכון, שהם התאדו בחודשים האחרונים

עודד פורר: 1,500 יחידות דיור נעלמו

זאב אלקין: יש עוד 1,500 יחידות דיור ציבורי לקשישים, אתה מקבל שם שני שליש, בפועל יותר

זאב אלקין:  התאדה

זאב אלקין:  1,500 ששולם עד סוף 2022 קורה, בינתיים, מה שהיה צריך לבוא מתקציב 2023-2024, עוד 1,500, התאדה

זאב אלקין:  רכש של 1,700 יחידות דיור לדיור ציבורי שאתה לקוח של שליש מזה, גם זה חוששני שהתאדה

זאב אלקין:  יהיה פה דיון, אבל לפי הקולות שאני שומע, גם שם האוצר מורח את זה לחלוטין

זאב אלקין:  תוספת של הפעימה השלישית לסיוע בשכר הדירה, אנשים שלך, כן? אלה שעומדים בתור לדיור ציבורי במשרד הקליטה

זאב אלקין:  200 מיליון השקלים שהיו צריכים לבוא בתקציב 2023 – התאדה

זאב אלקין:  עכשיו, אלה דברים, שאם אתה לא תיקח את זה כדגל, ולא תלחץ על שר הבינוי והשיכון, שאולי זה לא מעניין אותו, זה פשוט לא יחזור

זאב אלקין:  חבל

זאב אלקין:  היו השקעות גדולות מאוד, קודמתך בתפקיד הייתה אומרת לי "צדיקים, מלאכתם נעשית על ידי אחרים"

זאב אלקין:  כי באמת משרד השיכון הוביל שורה של החלטות בממשלה הקודמת לטובת סיוע לעולים בתחום של דיור

זאב אלקין:  בהיקפים גדולים מאוד

זאב אלקין:  אגב, בסיוע מאוד פעיל של שר האוצר

זאב אלקין:  וחבל שהדברים האלה ירדו לטמיון

זאב אלקין:  ולכן, אני פונה כאן אליך, דווקא נושאים שהם לא אצלך

זאב אלקין:  על מה שאצלך אנחנו מדברים ונפתור, אבל זה סכומים ענקיים שאין אותם אצלך

זאב אלקין:  אם משרד השיכון לא יחזיר אותם, והיו סיכומים חתומים עם משרד האוצר על הדברים האלה, זה ירד לטמיון

זאב אלקין:  ואף אחד לא נלחם על זה

עודד פורר: תודה רבה

עודד פורר:  לי רק כן חשוב לדייק נתונים, כי היה פה איזשהו דיון על עידוד עלייה כאילו המשרד לא משקיע או לא השקיע

עודד פורר:  מתוך תקציב התמיכות בעידוד עלייה של כ-14 מיליון שקל, 11

עודד פורר: 240 מיליון בשנת 2021 הלך לארגון "נפש בנפש", זה עידוד עלייה מארצות הברית

עודד פורר:  77% מהתקציב

עודד פורר:  אז אי אפשר להציג, זה לא שעכשיו היה איזה מצב שבו לא משקיעים בארצות הברית, לא משקיעים בצרפת

עודד פורר:  אפשר לבדוק את הנתונים

עודד פורר:  ולכן, אני חוב שבאמת לא צריך לקחת את זה כמשהו פוליטי, צריך לקחת את זה כהערה שאני אשמח אם תיקח אותה לתשומת ליבך

אופיר סופר: אני אומר שאני הכי לא מתייחס לעניין הזה כאירוע פוליטי

אופיר סופר:  אני חושב שיש אנשים שמנהלים קמפיין סביב העניין הזה

אופיר סופר:  אני מקבל פידבק על הסיפור הזה

עודד פורר: לא קמפיין

עודד פורר:  אתם מורידים את התקציבים, אופיר

עודד פורר:  סליחה, השר

אופיר סופר: עודד, יש דברים, אתה יכול לקרוא לי אופיר

אופיר סופר:  הכל בסדר

עודד פורר: לא, הכל בסדר

אופיר סופר: יש דברים שהם, ערכית, נוגעים לליבי, סבבה? וזהו, ויש תהליכים שהם תהליכים אפורים

אופיר סופר:  כל מיני ארגוני ביון שממזמן הפסיקו להיות ארגוני ביון, ששום גוף לא יכול לבקר אותם, ששום גוף לא יודע מה קורה שם

אופיר סופר:  וזהו

עודד פורר: הם לא נמצאים פה

עודד פורר:  אני חושב שעל זה אפשר לעשות דילוג

עודד פורר:  חברי כנסת, בקצרה, כי אני רוצה באמת להתקדם

עודד פורר:  חבר הכנסת, טל

אוהד טל: טוב, דבר ראשון אני רוצה להודות לך אדוני השר, גם על המצגת שהצגת וגם על הגישה שאתה מביא איתך

אוהד טל:  גישה שמצד אחד לא חוששת לבחון "תמות" (נושאים = themes) שהיו עד היום מקובלות, לא חוששת לבחון אותן מחדש

אוהד טל:  להציג איזהו חזון אחר

אוהד טל:  ומצד שני, כן, גם לגלות גישה פתוחה

אוהד טל:  אני חושב שאתה גם אמרת את הדברים והזמנת את חברי הכנסת השונים כדי לבוא ולדון איתך גם בנושאים שכואבים להם, ולכן אני מודה לך על הגישה הזו

אוהד טל:  אדוני המנכ"ל, אני לא מכיר אותך, זו פעם ראשונה, ואני מאחל לך הצלחה רבה בתפקידך

אוהד טל:  לגבי התחושות שלך, אדוני, חברי, חבר הכנסת בליאק

ולדימיר בליאק: לא, זה לא רק שלי

אוהד טל: אז זה בסדר גמור

עודד פורר: זה לא תחושות, זה מספרים, אוהד

עודד פורר:  אין תחושות

אוהד טל: רגע, רגע, אני עד עכשיו הקשבתי בנחת ובקשב, ולא הפערתי לאף אחד לדבר

אוהד טל:  בסופו של דבר, כשהמשרד, במשך שנים, הרי אנחנו, בואו נגיד את האמת – השמיכה היא קצרה, ותמיד צריך לתעדף

אוהד טל:  המשחק של תיעדוף זה לא איזה משהו חדש שהמציא שר כזה או אחר

אוהד טל:  תמיד, בכל דבר בחיים, בכל עבודה ממשלתית, אנחנו מתעדפים כל הזמן דברים

אוהד טל:  וכששנים רבות המשרד תיעדף עלייה מחבר העמים, ואולי גם מסיבות טובות - - -     

עודד פורר: באיזו צורה הוא תיעדף?     

אוהד טל: אף אחד לא בא ואמר - - -     

עודד פורר: באיזו צורה הוא תיעדף, אוהד? אתה אומר שהמשרד תיעדף, אז באיזו צורה שהוא תיעדף?     

אוהד טל: מבחינת השקעות של תקציבים ומנגנונים

עודד פורר: איזה? במה?     

אוהד טל: אנחנו מכירים איך זה עובד

עודד פורר: איזה תקציבים? בוא תיקח, תפתח את ספר התקציב

עודד פורר:  בארגונים מעודדי עלייה, תסתכל - - -     

אופיר סופר: עודד, עודד

עודד פורר: כל ארגון, תפתח את התקציב ברשויות המקומיות ותראה כמה קיבלו

עודד פורר:  לא, נאמרות פה אמירות מאוד קשות, שאף פעם לא נאמרו

אופיר סופר: אני בעד - - -     

עודד פורר: אף פעם לא נאמרו

אופיר סופר: אני בעד להעלות, עד אחרון היהודים, מכל מדינה, בכל מקום שהוא

אופיר סופר:  כפי שאמרתי לחבר'ה מ"צור ישראל" אתמול בהקשר – אני אבחן את הדברים בצורה הכי אובייקטיבית שיש

אופיר סופר:  לא על פי שיקול פוליטי

אופיר סופר:  מבחינתי, שיהיה הדבר, אמרתי להם, זה יכול להיות עשרה, זה יכול להיות 12,000 בשבוע

אופיר סופר:  שאלו אותי מה התקציב ואמרתי שהתקציב לא ימנע

אופיר סופר:  אני מזכיר שאני הייתי מראשוני חברי הכנסת שלא נסעו במשלחת למולדובה, והשיחה הראשונה שלי עם ראש מטה, עם ראש הסגל פעם של הממשלה הקודמת הייתה בעקבות העלייה ממולדובה, בסדר? בעקבות העלייה מאוקראינה

אופיר סופר:  האחות המאומצת של אשתי, היא עולה חדשה מאוקראינה

אופיר סופר:  כן? מאומצת

אופיר סופר:  הבנים שלה, הם כמו הנכדים של הזה

אופיר סופר:  החברים הכי טובים שלי

אופיר סופר:  רק חבר'ה, אני אומר כזה דבר, ואני אומר את זה, דברים שלא שמעתי מעולים, לא אמרתי אותם בעצמי, הגיעו אליי חבר'ה עולי שנות ה-90, ואמרו לי "תפקח עין על הפעילות של "נתי"ב"

אופיר סופר:  עכשיו, אני מודה, "נתי"ב" זה אירוע שאני עוד לא יודע לפרק אותו

אופיר סופר:  לא יודע מה קורה שם

אופיר סופר:  זה אירוע אפור

אופיר סופר:  הנה אמרתי, חבר'ה, זה כל הסיפור

אופיר סופר:  אני רוצה ש"נתי"ב" ישלחו קונסולים לרוסיה ויעשו את העבודה שלהם שם

אוהד טל: ולכן, מה שבדיוק באתי לומר, צריך להוציא את השיח הפוליטי

אוהד טל:  אין פה שיח פוליטי, יש פה שיח ענייני שמתסכל על נתונים, ומסתכל על עוד משתנים

אוהד טל:  כמוש דיברנו, גם על פוטנציאל, גם על נושא של התבוללות

אוהד טל:  וצריך לבחון את כל הנתונים האלה, להכניס אותם לתוך המשוואה, ולראות איך אנחנו מתעדפים, ואני רואה, לי זה נשמע שזה מה שנעשה עכשיו במשרד

אוהד טל:  ואני מודה לך אדוני השר על העבודה הזאת

עודד פורר: תודה רבה

עודד פורר:  חבר הכנסת סולומון

משה סולומון: תודה רבה, אדוני יושב הראש

משה סולומון:  אני גם אגיד, קודם כל, באמת ברכות גם על הדברים וגם על העבודה הבאמת באמת חשובה שחברי, שר הקליטה, עושה יחד עם המנכ"ל, יחד עם באמת כל הצוות המאוד מאוד חשוב שעושה מאמץ גדול מאוד בנושא העלייה והקליטה

משה סולומון:  אני רוצה להגיד כמה נקודות

משה סולומון:  נקודה אחת, זה באמת, זו דילמה שהיא משמעותית, מה שהצגת ושמת כאן על השולחן

משה סולומון:  אני מניח שהיא נידונה בעבר בנושא קליטה ועלייה, בשני דברים שהם מאוד משמעותיים כדי שהדבר הזה יצליח, במעשה הציוני שלו, בשני חלקים

משה סולומון:  הוא מאוד משמעותי

משה סולומון:  אני רק אומר, גם בסוגיית העלייה, הצגת שלושה דברים שהם מרכזיים בהחלטה הזאת, גם הסיפור של התבוללות, גם הסיפור של אנטישמיות

משה סולומון:  אני רוצה להנכיח גם את הסיפור של ציונות, בשמה, כן? נכון שיש דברים שהם דחופים, אבל גם יש דברים שהם ציונות

משה סולומון:  אני רוצה גם להנכיח פה, גם הסיפור של עולים שנמצאים בסכנת חיים במקומות מסוימים

משה סולומון:  כן, סכנת חיים זה אומר שאם לא עכשיו, בדיוק כמו ההתבוללות שהצגת, בדיוק שאם לא עכשיו אז מחר כבר לא יהיה אפשר להציל

משה סולומון:  זה מאוד משמעותי

משה סולומון:  אני מדבר כרגע על קהילת הממתינים באתיופיה, גם בגונדר וגם באדיס, גם בתיגראי וגם בקווארה

משה סולומון:  במקומות האלה ממתינים אנשים

משה סולומון:  יש צורך לבדוק, לעשות סדר בנקודה הזאת, ואני מצפה שגם הדבר הזה יקרה

משה סולומון:  אני יודע שאתה על זה אבל אני כאן מנכיח את הנקודה זאת

משה סולומון:      אני אומר, גם לא להוריד, אני יודע שהשמיכה היא קצרה, והנקודה היא מאוד מרכזית ומשמעותית, ביחס להשקעות כספיות כאלה ואחרות

משה סולומון:  אבל, הסוגייה של קליטה בארץ היא מאוד משמעותית

משה סולומון:  יש בה ערך שאני לא יודע מול סכנת חיים מקום אחר, אבל למול העשייה כאן, הסיפור של הקליטה הוא מאוד משמעותי, והוא מתבטא כמובן בהשקעת כספים כאלה ואחרים

משה סולומון:  אני גם שם את זה על השולחן

משה סולומון:  נקודה אחרונה שלי, זה, ואני יודע שעושים את זה ואני מנכיח את זה כאן – בסוף מדינת ישראל היא מדינה קולטת עלייה

משה סולומון:  75 שנה היא קולטת עלייה

משה סולומון:  יש לה לקחים, יש לה הצלחות ויש לה כישלונות

משה סולומון:  יש המון המון דברים, שמה שנקרא, נעשו ונכתבו בדם

משה סולומון:  בהקשר הזה, יש לנו ציפייה שהדברים האלה יהיו לנגד עיניכם כשאתם מקבלים החלטות

משה סולומון:  גם בנושא קליטה וגם בנושא עלייה

משה סולומון:  כי חלק גדול מהדברים כאן, כנראה הייתה בהם התנסות כזאת או אחרת, אני מכיר אותם, מה שנקרא, בגוף ראשון

משה סולומון:  וזה מאוד מאוד חשוב ומשמעותי

משה סולומון:  ואני שמח שבאמת אתם נמצאים שם, שהסיפור הציוני הוא מרכזי בעשייה שלכם

משה סולומון:  תודה רבה

עודד פורר: תודה רבה

עודד פורר:  חבר הכנסת, סובה

יבגני סובה: תודה רבה, אדוני יושב הראש

יבגני סובה:  תודה רבה אדוני השר, ידידי, חבר הכנסת אופיר סופר

יבגני סובה:  אני, קודם כל, רוצה להגיד לך, תראה, אני רוצה להגיד כמה דברים בהקשר למה שנאמר וגם בהקשר לאיך שאתה הגבת

יבגני סובה:  אני לא נוהג לשפוט אנשים לפי התגובות, אבל עצם זה שאתה דיברת ככה מדם ליבך, מצד אחד אפשר להתווכח, מצד שני משאיר לי תקווה שהנושא הזה באמת קרוב לליבך

יבגני סובה:  אז בוא נתחיל מזה

יבגני סובה:  עם תחושה אי אפשר להתווכח, אופיר, אתה יודע את זה

יבגני סובה:  ואני, בהמשך למה שאמר חבר הכנסת בליאק, אני גם יושב בפורומים האלה

יבגני סובה:  אני דובר את השפה, ואני מרגיש אכזבה מהמדינה

יבגני סובה:  לא ממך באופן אישי, אכזבה מהמדינה, שהנה, אנחנו באנו, אנחנו רוצים להתחיל כבר לעבוד, להיקלט, ללמוד את השפה, להתחיל את כל הדברים, ומישהו שם למעלה מונע מאיתנו

יבגני סובה:  עכשיו זאת עובדה

יבגני סובה:  אני אגיד לך, יש לי גם תשובה למה זה קורה

יבגני סובה:  כי לפני הבחירות, ואפילו גם אחרי הבחירות, הייתה התלהמות יתרה בנושא של חוק השבות

יבגני סובה:  עכשיו, לא אתה, אני לא שמעת אותך אף פעם מתבטא בנושא הזה וטוב שכך, אבל כמו שאמירה אחת עלולה להיות "פייק", גם אמירה שלך עלולה להרגיע את הרוחות

יבגני סובה:       אני אגיד לך למה אני אומר את זה

יבגני סובה:  כשאתה פונה ליהודי ארצות הברית, ויושבים פה נציגים של הסוכנות, שתאמין לי, אני מכיר היטב את המצב, ואני גם כראש שדולת העם היהודי, מכיר גם את המצב

יבגני סובה:  אם אתה מדבר על שינוי של חוק השבות, אם אתה מדבר על מתווה הכותל, אם אתה מדבר על מתווה הגיור, ואם אתה מדבר על כל הדברים שאנחנו כאן בכנסת רבים עליהם, יהודי ארצות, סליחה שאני מצביע עליך, גו'ש, אתה קנדי בכלל, לא אמריקאי

יבגני סובה:  יהודי ארצות הברית אומרים "אנחנו לא רוצים לעלות למדינת ישראל

יבגני סובה:  פשוט לא רוצים להיות חלק

יבגני סובה:  אנחנו נישאר שם

יבגני סובה: "

יבגני סובה:  וחלק מהם גם מתבוללים, לא בקטע שהם מתחתנים עם לא יהודיים, מתבוללים בכך שהם מתרחקים מהזהות היהודית

יבגני סובה:  זאת הסכנה

יבגני סובה:  כשאני מסתכל על יהודי אמריקאי, שהיום בוחר להתרחק בתוך הקמפוס מהפעילות היהודית, הוא אומר שהוא לא רוצה להתעסק, שהם בעצם יהודים שלא סגורים מה הם רוצים שם

יבגני סובה:  רוצים אותנו, לא רוצים אותנו

יבגני סובה:  רוצים שאני אוכל לבקר בכותל כפי שאני רוצה, רוצים שאני אגיע ואעשה גיור לילדים

יבגני סובה:  ובסופו של דבר, עוד מאיימים עליי שהנכדים שלי לא יוכלו לעלות לישראל

יבגני סובה:  כי כל הוויכוח וכל ההתלהמות הזאת סביב ביטול אפשרי של סעיף הנכס, שהגזימו עם המספרים של השימוש בסעיף הנכד

יבגני סובה:  הגזימו

יבגני סובה:  לאורך העלייה הגדולה מברית המועצות, אולי 80,000 אנשים השתמשו בסעיף הזה

יבגני סובה:  כשזה מגיע ל-8 או 9 אחוזים

יבגני סובה:  אז נכון, מספרים קצת עלו בשנים האחרונות

עודד פורר: אז מגיע יושב ראש וועדת חוקה ואומר להם "זה לא עליכם"

יבגני סובה: כן, הוא אומר אנחנו נעשה גזענות לשמה, ממש נעשה אפליה

יבגני סובה:  אתה אלה נעלה ואת אלה לא נעלה

יבגני סובה:  אז איך אתה רוצה שאנשים אחר כך ירגישו? אני מדבר על יוצאי ברית המועצות לשעבר

יבגני סובה:  כי אתמול היינו יחד בטקס

יבגני סובה:  מאוד מרגש

יבגני סובה:  טקס לזכרם של הפיגוע בדולפינריום

יבגני סובה:  אני זוכר את הדברים האלה גם לפני עשרים שנה שדיברו על זה, שחלק מהם לא יכלו לקבור את הילדים שלהם, בגלל שהם לא יהודים לפי ההלכה

יבגני סובה:  תגיד, מה אתה רוצה שאנחנו נמשיך את הוויכוח הזה בשנת 2023? המלחמה בהתבוללות בכך שצריך להביא אותם לפה, ואז לפשט להם את הליך הגיור, לפשט להם את ההוויה הישראלית

יבגני סובה:  אני אומר לך, אני מכיר לא מעט אנשים שהם לא יהודים לפי ההלכה כי היו נישואי תערובת בברית המועצות, מה לעשות

יבגני סובה:  שהם יותר ישראלים, יותר ציונים מאשר חלק שלפי ההלכה עלו ועזבו

יבגני סובה:       ועוד דבר אחד ואני מסיים בזה

יבגני סובה:  ההכללות שעושים לעולים, זה הדבר הכי מסוכן

יבגני סובה:  לוקחים את הנתון הזה, שאנשים באים ועוזבים מסיבות שונות, דרך אגב, הזכרת את העלייה מצרפת, אתה יודע שהעולים מצרפת סירבו לקבל את הדרכון והאזרחות כי רצו להמשיך בעסקים שם בצרפת ונפגעו בקורונה, כי מדינת ישראל סגרה את השערים בפניהם

יבגני סובה:  כי לא הייתה להם אזרחות

יבגני סובה:  אתה יודע שעלייה, אתה, מי כמוך יודע, אתה כבר שישה חודשים במשרד, אתה יודע שהעלייה היום עושים בהדרגה

יבגני סובה:  אתה מעלה משפחה, אתה מעלה ילדים, אתה מסיים את העסקים, שנה, שנתיים, שלוש

יבגני סובה:  לפעמים כל התהליך של השלמת התהליך לוקח עד שלוש שנים

יבגני סובה:  ויש פה נציגים, והדרג המקצועי במשרד, אתם יכולים להגיד את זה

יבגני סובה:  זה שבן אדם עזב בשנה הראשונה מאז שהוא עלה כי יש לו עסקים שם, זה לא אומר שהוא עזב את המדינה

יבגני סובה:  אז קודם כל, האמירות הקשות כלפי עולים של "באתם, לקחתם סל קליטה, קיבלתם דרכון והתחפפתם מפה"

יבגני סובה:  הלו, תרגיעו עם האמירות האלה

יבגני סובה:  כי האמירות האלה פוגעות בפוטנציאל הגדול של עולי ארצות הברית, עולי צרפת

יבגני סובה:  פחות מתייחסים לעלייה של רוסיה

עודד פורר: תודה

יבגני סובה: ומשפט אחד עוד, עודד

יבגני סובה:  משפט אחד

יבגני סובה:  אני מצטרף פה לאמירות שנאמרו לפניי

יבגני סובה:  המלחמה הארורה הזאת שממשיכה באירופה, היא לא תסתיים בשנה הקרובה

יבגני סובה:  אלפי המספרים, עשרות אלפים כבר כאן, עשרות אלפים נמצאים בגבולות

יבגני סובה:  אני אומר לך, זו משימת חייך

יבגני סובה:  באמת, אופיר

יבגני סובה:  משימת חייך

יבגני סובה:  תילחם על זה, תכניס אותם לפה

יבגני סובה:  וספרתי עכשיו 26 מיליון ל-872 רופאים, חבר'ה, זה 2,300 שקל בחודש

יבגני סובה:  זה כלום

יבגני סובה:  זה כלום

יבגני סובה:  כי להכין רופא במדינת ישראל לוקח מיליון שקל

יבגני סובה:  ובאים אליך רופאים שאתה כמדינה לא השקעת שקל בהם, אז תוסיף עוד 2,000 שקל, תוסיף עוד 5,000, יהיו לך פה רופאים שיוכלו להקטין את התורים, לשפר את מערכת הבריאות

יבגני סובה:  יש דברים שאתה צריך לקחת

יבגני סובה:  אם כבר נכנסת לתפקיד הזה, ואמרת שהמצביעים שלך לא דוברי רוסית ולא מצביעים, אין לך עולים, מה זה משנה? זו משימת חייך במשבר הכי גדול שמדינה חווה כרגע

אופיר סופר: ההיפך

יבגני סובה: לא, אמרת שאין לך מצביעים דוברי השפה הרוסית

אופיר סופר: אמרתי שזה מפריע לי

יבגני סובה: אה, מפריע שאין לך

יבגני סובה:  אז הנה, תטפל בזה

אופיר סופר: לא

אופיר סופר:  יבגני, קודם כל, תדע שאני מעריך אותך ואוהב אותך ואני חושב שיש בינינו חברות

אופיר סופר:  אמרתי שזה מפריע לי מסיבה אמיתית ולא מאיזו סיבה אלקטורלית

אופיר סופר:  כי זה מה שמדבר

אופיר סופר:  עכשיו, יש דברים שאני לא יכול לשתף, כי אני מעדיף לא לשתף ואני חושב שזה יתקע תהליכים

אופיר סופר:  אני רק אגיד, למשל, ישבתי עם יושב ראש "נתי"ב" וסיכמנו על שולחן משותף כדי לקדם את הזירוז, את כל נושא תהליכי הגיור

אופיר סופר:  יש שולחן עבודה שמוביל אותו הרמ"ד שלי עם הסוכנות על תהליכי גיור, מה שאני יודע לעשות

אופיר סופר:  אני, לא כל דבר זה בשולחן שלי

אופיר סופר:  את כללי ההלכה אני בטח לא אשנה

אופיר סופר:  אבל יש דברים שאנחנו עובדים עליהם

אופיר סופר:  לא כל דבר אני מעדיף לדבר

אופיר סופר:  אני מקווה שלא טעיתי כשדיברתי על זה

יבגני סובה: לא, כי בנו ציפייה שאם תהיה עלייה מסיבית מארצות הברית, אז שם כולם 100% לפי הלכה

יבגני סובה:  לא, יש שם הרבה נישואי תערובת

יבגני סובה:  ילדים כבר לא יהודים לפי הלכה, אבל צריך להביא אותם בכל מקרה לפה

אופיר סופר: לא, בדיוק, אבל כשדיברתי על שעון החול של ההתבוללות התכוונתי לזה

אופיר סופר:  כי הרי, זה יוצר לנו איזשהו סוג של אתגר

יבגני סובה: נכון

אופיר סופר: עכשיו, אף אחד לא מדבר על זה, כן? כשאני רוצה להיות חשוף לפעילות, ואני רוצה לראות

עודד פורר: אני רוצה לתת לך עוד חמש דקות לסיכון, כי אני רוצה שחברי הכנסת יספיקו

עודד פורר:  יש פה הרבה שביקשו לדבר, השר

עודד פורר:  תודה

עודד פורר:  חברת הכנסת מזרסקי

טטיאנה (טניה) מזרסקי: אני אהיה קצרה, כי רוב הדברים שתכננתי להגיד, אמר חבר הכנסת יבגני סובה

טטיאנה (טניה) מזרסקי:  לא תיאמת, אבל כנראה, לכולנו יש מטרה משותפת

טטיאנה (טניה) מזרסקי:  גם לעודד עלייה וגם לשפר את תהליכי הקליטה לכולנו

טטיאנה (טניה) מזרסקי:  כבוד השר, מאוד אהבתי, כשדיברת על מניעה של תהליכי התבוללות בתפוצות

טטיאנה (טניה) מזרסקי:  אנחנו צריכים להשקיע

טטיאנה (טניה) מזרסקי:  ואם אנחנו נחסום את כניסתם לארץ, אנחנו פשוט נאבד את העם היהודי שנמצא שם

טטיאנה (טניה) מזרסקי:  אנחנו צריכים, להיפך, לפתוח דלתות, לאפשר לדור השלישי ודור רביעי אפילו, להגיע לכאן

טטיאנה (טניה) מזרסקי:  וכאן, לעשות להם לא רק קליטה בירוקרטית, גם קליטת תוכן

טטיאנה (טניה) מזרסקי:  לחבר אותם לזהות היהודית, לחזק את הקליטה בחיבור של העולים החדשים למסורת היהודית, לתרבות הישראלית

טטיאנה (טניה) מזרסקי:  וזה חסר לנו עכשיו

טטיאנה (טניה) מזרסקי:  יש תוכניות מאוד שטחיות

טטיאנה (טניה) מזרסקי:  ואם אנחנו נשקיע בזהות יהודית של עולים חדשים שמגיעים לכאן, וזה חשוב לעשות את זה בשנה הראשונה שלהם בארץ

טטיאנה (טניה) מזרסקי:  זה יקל עליהם גם בלימוד השפה, ויעשה להם חיבור הכי טוב

טטיאנה (טניה) מזרסקי:  חיבור קהילתי וחברתי כאזרחים חדשים

טטיאנה (טניה) מזרסקי:       דבר שני, כבוד השר, צריך לחזק לימודי היהדות וחינוך יהודי-ציוני גם בתפוצות וגם בארץ

טטיאנה (טניה) מזרסקי:  גם יחד עם משרד התפוצות, וגם יחד עם משרד החינוך

טטיאנה (טניה) מזרסקי:  כי יש לכם השפעה, ויש לכם יד בזה, תחזקו את זה

טטיאנה (טניה) מזרסקי:  דבר שלישי, דיברתם, הזכרתם, מנכ"ל המשרד הזכיר על מלווה עולים ברשויות

טטיאנה (טניה) מזרסקי:  ידוע לי, יש לשכות מקומיות שמעבירות חלק מהמשימות למלווי עולים שמועסקים על ידי רשויות מקומיות

טטיאנה (טניה) מזרסקי:  במקום לתת להם מידע, מפנים אותם למלווי עולים, ומלווי עולים שעובדים ברשויות לא מקבלים מספיק הכשרה, ולא מקבלים מספיק הדרכה, והם בעצם לא צריכים את זה

טטיאנה (טניה) מזרסקי:  יש יועצי קליטה בקהילה, שנמצאים בלשכות של המשרד, וצריך שהם יתנו את השירות המלא

טטיאנה (טניה) מזרסקי:  תודה

עודד פורר: תודה רבה

עודד פורר:  אני פותח את הדיון לדוברים מבחוץ

עודד פורר:  אני מבקש מהדוברים להיות קצרים

עודד פורר:  אנחנו צריכים לסיים את הדיון ברבע לשתיים

עודד פורר:  אז אני מבקש מהדוברים להיות קצרים כדי שלשר או למנכ"ל תהיה אפשרות גם להשיב ולסכם

עודד פורר:  בסדר? ג'וש שוורץ ואחריו ראובן שלום

ג'וש שוורץ: תודה רבה

ג'וש שוורץ:  אני רוצה לברך את השר ואת המנכ"ל על, קודם כל, על המצגת הממצה, וגם על הגישה החדשנית, המרעננת, שהם מביאים שניהם למשרד

ג'וש שוורץ:  אנחנו, מאותו רגע שנכנסת לתפקיד, השר, אנחנו רואים שיתוף פעולה מאוד מאוד גדול בין הסוכנות לבין משרד העלייה והקליטה, וכל מי שיושב בחדר יודע ששיתוף הפעולה הזה הוא קריטי להצלחת המשימה של כולנו

ג'וש שוורץ:  היכולת שלכם לחשוב על דברים חדשים, לבחון כל דבר, היא מבורכת מאוד

ג'וש שוורץ:  אני יכול להעיד באופן אישי שיש אפקט של פעילות חדשה שבחנו ביחד בתוך יום-יומיים אנחנו אצלך, המנכ"ל, בדיון רציני

ג'וש שוורץ:  המשך דיונים, סיורים בשטח

ג'וש שוורץ:  אז בשנה של בין 75,000 אשתקד ל-60,000 השנה עולים, אני חושב ששניכם באמת האנשים הנכונים בזמן הנכון

אופיר סופר: תודה רבה

עודד פורר: ראובן שלום

ראובן שלום: תודה

ראובן שלום:  גם אני מבקש להודות למשרד, לצוות העובדים, המנכ"ל והשר

ראובן שלום:  אני חושב שהשיתוף של צוות העובדים הוותיק והמיומן עם הרוח החדשה, זה מתכון להצלחה

ראובן שלום:  הממשק העיקרי שלנו עם המשרד הוא אופק ישראלי

ראובן שלום:  הממשק העיקרי שלנו עם המשרד זה אופק ישראלי, ופה תודות ליושב ראש הוועדה שבזמנו הניח את היסודות האיתנים למפעל החשוב הזה

ראובן שלום:  עובדה שזה מתקיים ופורח, אומרת שהיסודות היו אכן יסודות איתנים ונבנו טוב

ראובן שלום:  וזה מאפשר לנו באמת להגדיל את הפעילות שלנו ברחבי העולם

ראובן שלום:  כידוע, אנחנו לא מתעסקים בקליטה, אבל אנחנו רואים את החשיבות של הקליטה, כי העולים שנקלטו הם השגרירים הטובים ביותר, ואנחנו משתמשים בהם למסעות ברחבי התפוצות להעלות את העולים, כשבא אדם ומספר על הקליטה המוצלחת שלו, אין טוב מזה

ראובן שלום:  רוצה לשים את הדגש על שני נושאים

ראובן שלום:  על העברית – אנחנו מפעילים מאות אולפנים בעברית ברחבי העולם

ראובן שלום:  השנה גם מתאפשר לנו להגדיל את מסגרת השעות

ראובן שלום:  זה הסקת מסקנות, וזה סיפור הצלחה

ראובן שלום:       בעניין הדור הצעיר, אנחנו פעילים בדור הצעיר

ראובן שלום:  השנה אנחנו מתכננים תוכניות חדשות בסיוע המשרד לבני הדור השני של המהגרים, בעיקר מדרום אמריקה ומצרפת, בארצות הברית ובצפון אמריקה בכלל

ראובן שלום:  ובהקשר הזה נאמר את הפעילות המבורכת של הפעלת המבחן הפסיכומטרי, הכנה למבחן הפסיכומטרי, שכמובן הקליינטים העיקרים זה הצעירים

ראובן שלום:  תודה לאלכס ולמרינה על העבודה

עודד פורר: תודה רבה

עודד פורר:  בלה ליבוביץ'

אילן ליבוביץ: תודה רבה

אילן ליבוביץ:  אני מנכ"לית "ביתנו העולמי"

אילן ליבוביץ:  אני רוצה להודות ליושב ראש הוועדה ולברך את השר באמת על מאמצים לשפר

אילן ליבוביץ:  מדובר כאן הרבה על עידוד עלייה, על תקציבים לעידוד עלייה, אם כן השקיע או לא השקיע

אילן ליבוביץ:  אז אני רוצה להדגיש שעידוד עלייה הכי טוב זה קליטת עלייה מוצלחת

אילן ליבוביץ:  עכשיו, בוועדה הקודמת אדוני השר לא היה פה, אל דיברו על הפסקת ה-"One Stop Shop", וגם על כך שאיך להודיע בעצם לעולים על זה שהתורים שלהם בוטלו, ועל המידע

אילן ליבוביץ:  אז אני, תוך כדי הוועדה, נכנסתי לאתר עלייה וקליטה, ואני רוצה לבקש

אילן ליבוביץ:  זה לא עולה הרבה כסף, אני מניחה, אבל אתר של משרד העלייה הוא לא מעודכן

אילן ליבוביץ:  אין הרבה מידע

אילן ליבוביץ:  ואני רוצה רק להבהיר תחושה של הרבה עולים

אילן ליבוביץ:  זה דבר מאוד טכני ומאוד פשוט

אילן ליבוביץ:  אבל, איכשהו, שימו לב כמה ארגונים יש פה שעוסקים, נותנים יד לעולים, עזרה לעולים, עורך דין לעולים

אילן ליבוביץ:  כל הזמן עולה צריך למצוא מתווך שינגיש לו את המידע

אילן ליבוביץ:  אין שום טעם

אילן ליבוביץ:  יש לכם אתר, אתר מצוין, שאפשר פשוט לעדכן אותו ולהנגיש מידע, וזה כבר ישנה את תחושת התסכול ואת התחושה שלא מטפלים בהם ואין להם מענה

אילן ליבוביץ:  זה דבר קטן שעוד לא נאמר כאן, אז תודה רבה

עודד פורר: תודה רבה

עודד פורר:  יאיר סמוליאנוב

יאיר סמוליאנוב: תודה רבה

יאיר סמוליאנוב:  יאיר סמוליאנוב, לובי המיליון

יאיר סמוליאנוב:  אני אתחיל, קודם כל, לברך ולהגיד תודה על ההתעסקות שלכם במשרד בכל סוגיית לימודי העברית

יאיר סמוליאנוב:  אני חייב להגיד שרואים את הדבר הזה מהצד

יאיר סמוליאנוב:  לצערי, יש לי המון ביקורת על משרד החינוך, ואני חושב שיש למשרד הקליטה הרבה אחריות בהקשר הזה, אבל אני אומר – מה שאתם יכולים לעשות בהרבה דברים אתם עושים, ואני גם שמח על האירוע הזה שיקרה ב-11 ביוני

יאיר סמוליאנוב:  אני כן אשמח, כבוד השר והמנכ"ל, להתייחסות וההתערבות שלכם, במידת הצורך, בכל מה שקשור לתשתית

יאיר סמוליאנוב:  לא היה לזה התייחסות ופתרון בתקציב הנוכחי

אופיר סופר: למה אתה מתכוון בתשתיות?     

יאיר סמוליאנוב: כל מה שקשור לכיתות עצמן, והדברים שבהם התלמידים ילמדו

יאיר סמוליאנוב:  אני, עם כל הכיף שלי בוועדה, אני אשמח לא להיות פה עוד חודש בדיון מעקב על הכיתות באולפנים, אני חושב שזה באמת מתיר בהקשר הזה

יאיר סמוליאנוב:  אני אגיד דבר קטן על ה-"One Stop Shop"שאני עדיין לא הצלחתי להבין מכם

יאיר סמוליאנוב:  אני לא רוצה להתווכח כרגע על הסוגיות המקצועיות ופשוט להגיד, שאם יש כיום עמדות מצומצמות שמקבלים בהן אזרחים שמגיעים לכאן מאוקראינה, ויש מרווח בין אוקראיני אחד שמגיע בתשע בבוקר לאחד אחר שמגיע באחת-עשרה בבוקר, לא הבנתי למה אי אפשר לקבל עולה מרוסיה בטווח הזה

יאיר סמוליאנוב:  כי שוב, כרגע עמדות העלייה הן קיימות, הן מצומצמות, ויש להן צורך

יאיר סמוליאנוב:  אני אגיד, נגעת בזה, ואני מאוד מסכים עם זה, עם כל הסוגייה של התבוללות וכדומה, אני כאן גם כדי להזכיר שאנחנו בלובי עושים בזה המון התעסקות והמון סקרים

יאיר סמוליאנוב:  וגם, נגעת בקליטה ולא רק עלייה, אז 45% מהישראלים דוברי הרוסית בגילאי 18 עד 40 מעוניינים לעבור גיור, וגיור כהלכה, ויש בזה המון המון מה לעשות בעיני

יאיר סמוליאנוב:  ואני קורא ומבקש ממך, אני יודע שזה לא בהכרח מתפקידך, אבל יש כאן הזדמנות ויש כאן מקום

יאיר סמוליאנוב:  דיברנו על זה גם עם שר התפוצות

עודד פורר: תודה

יאיר סמוליאנוב: רק עוד נקודה אחת אחרונה

יאיר סמוליאנוב:  לגבי התחושה הכללית – אני גם מרגיש אותה, אני גם שומע אותה המון מהעולים

יאיר סמוליאנוב:  אפשר לתת בזה הרבה מאוד דוגמאות

יאיר סמוליאנוב:  אני אתן עוד משהו אחד כי זה כבר עלה כאן, בנושא אחר, אני לא רוצה לחזור על הדברים

יאיר סמוליאנוב:  אבל, מדברים הרבה על סוגיית הרופאים

יאיר סמוליאנוב:  ואני יכול להגיד שלפני כחודש בערך, שר הנגב והגליל, יצא למשלחת מאוד מאוד, בעיני, מכובדת ומשמעותית, בארצות הברית, לקליטה של רופאים עולים מארצות הברית

יאיר סמוליאנוב:  הדבר הזה קורה בזמן שיש בארץ מאות עולים שהגיעו מרוסיה, מאוקראינה, מבלרוס, בשנה האחרונה, ולא מצליחים להתחיל לעבוד כאן

יאיר סמוליאנוב:  חלקם כבר ויתרו, חלקם עזבו

יאיר סמוליאנוב:  זה עוד דוגמא אחת קטנה לזה שבסוף אני אומר, יש כאן באמת ציבור גדול של אנשים שרוצה להישאר כאן, רוצה לחיות

יאיר סמוליאנוב:  אני כאן, והארגון כאן בשביל לעזור לכם בכל מה שקשור לשיפור הדברים האלה

עודד פורר: תודה רבה

יאיר סמוליאנוב: ואני אומר, הלוואי והתחושות האלה ישתנו

עודד פורר: תודה רבה

עודד פורר:  ד"ר אליצור נאה

צילי אליצור נאה: תודה רבה

צילי אליצור נאה:  צילי אליצור נאה ממרכז מנומדין למשפט יהודי ודמוקרטי

צילי אליצור נאה:  תודה רבה אדוני השר והמנכ"ל, על הסקירה המרשימה

צילי אליצור נאה:  אני רוצה רגע להתרכז בנקודה שכבר נאמרה על ידי יאיר ואחרים, ובעינינו היא באמת חשובה

צילי אליצור נאה:  אותם עולים שהם לא יהודים על פי ההלכה, כן בני משפחה שרבים מהם באמת מרגישים את עצמם, כן, ומגדירים את עצמם כיהודים

צילי אליצור נאה:  אנחנו חושבים שבמבט רחב, תהליך הגיור הוא בעצם חלק מהקליטה שלהם, שמדינת ישראל צריכה להציע להם ככה ביד רחבה

צילי אליצור נאה:  יש דו"ח שעכשיו, לאחרונה ממש, אנחנו הוצאנו ביחד עם ארגון "עתים" שמראה תמונה לא כל כך מעודדת מבחינת האחוזים של אנשים שמסיימים את התהליך בהשוואה למי שמתחיל

צילי אליצור נאה:  תמונה לא פשוטה

צילי אליצור נאה:  ובאמת הייתי רוצה, הזכרתם קצת במילה, הייתי רוצה לשמוע קצת יותר איך אתם כמשרד מתייחסים לזה

עודד פורר: תודה

צילי אליצור נאה: תודה רבה

עודד פורר: תודה רבה

עודד פורר:  אליזבת זלינסקי

אליזבת אדל זלינסקי: אני רוצה קודם כל להודות לכבוד שר העלייה והקליטה על המאמץ שלו לחזק את הזיהוי היהודי בכל המגזר דובר הרוסית

אליזבת אדל זלינסקי:  אני מנהלת קהילה לעולים חדשים שכרגע נמצאים שם 6,000 עולים חדשים שעלו מרוסיה ואוקראינה ב-2022

אליזבת אדל זלינסקי:  ואני רוצה להבהיר לכם תחושה, כי אני נמצאת בתוכם

אליזבת אדל זלינסקי:  אנחנו, אם אנחנו נתייחס לעולים חדשים שהם דוברי רוסית, זה לא סוד לכל האנשים פה, שאנחנו, כדור מההורים שהיו לשעבר בברית המועצות, אנחנו דור שאיבדנו זיקה למורשת שלנו

אליזבת אדל זלינסקי:  איבדנו

אליזבת אדל זלינסקי:  אנחנו פשוט לא ספגנו את זה

אליזבת אדל זלינסקי:  וכרגע, היום נוצר מצב בציבור, שעולים חדשים לא מרגישים זיקתם למורשת

אליזבת אדל זלינסקי:  לא מרגישים חיבור לערכים, ליהדות

אליזבת אדל זלינסקי:  מכיוון שאנחנו פשוט לא היינו שם, ואנחנו דור שלא ספגנו את זה לשעבר

אליזבת אדל זלינסקי:  ואני רוצה לומר עוד כמה דברים

אליזבת אדל זלינסקי:  אני חושבת שתהליך של משרד העלייה והקליטה לכל עולה חדש, יש לקבוע מכסת שעות לכל העולים החדשים ללימוד היסטוריה, ממשל ותרבות

אליזבת אדל זלינסקי:  זה חובה

אליזבת אדל זלינסקי:  זה יכול לתרום לאותם אנשים שכן רוצים לעבור גיור ולקשט את המדינה שלנו

עודד פורר: תודה

אליזבת אדל זלינסקי: לתרום למדינה שלנו

אליזבת אדל זלינסקי:  תודה

עודד פורר: אגב, זו החשיבות, דווקא באולפני משרד החינוך, כי שם הם מקבלים את זה

עודד פורר:  קונסטנטין שוויביש, בקצרה

קונסטנטין שוויביש: אוקיי, תודה

עודד פורר: אתה כתבת שלוש דקות, אני אתן לך דקה

קונסטנטין שוויביש: אוקיי

קונסטנטין שוויביש:  אני רוצה להמשיך בנושא הזה

קונסטנטין שוויביש:  היום ישנם בארץ ילדים שהם ילדי עולים, שהם ילדים של אותם עולים, ילדים שעלו בתחילת שנות ה-90, אשר לא מסרו לילדיהם את המסורת, כי הם לא, הורים שלהם לא היו שייכים למסורת גם הם בעצמם

קונסטנטין שוויביש:  אז הם מכירים את הצד הטכני, הם יודעים שבשבועות אוכלים דברי חלב, שבפסח צריך להכניס פיתות למקפיא שלא יהיה לחם, אבל הם לא יודעים משהו אחר

קונסטנטין שוויביש:  ישנן רשתות דו-לשוניות, מוכר לנו רשמי, אשר יכולים לעשות, מה שנקרא, היה בזמן הקורונה, "בוסטר"

קונסטנטין שוויביש:  כלומר, לתת בנוסף

קונסטנטין שוויביש:  כי הגורם המחנך והמעביר את המסורת זה משפחה

קונסטנטין שוויביש:  ומשפחה, כשלא יכולה, אז צריך להשלים את זה

קונסטנטין שוויביש:  בגן רגיל לא עושים זאת, בגלל שיש משפחה ישראלית רגילה, אז צריך להוסיף את זה

קונסטנטין שוויביש:  ובאותם מקומות, איפה שהם נמצאים, בדור השני

קונסטנטין שוויביש:  נקודה שנייה, עד דקה אחת – עידוד עלייה זה תהליך

קונסטנטין שוויביש:  זה לא לספר שבכל ברז בארץ פותחים ויש יין צרפתי

קונסטנטין שוויביש:  זה לא עידוד עלייה

קונסטנטין שוויביש:  עידוד עלייה זה להכין תהליך, במיזם של אופק ישראל - - -     

עודד פורר: יין צרפתי הוא לא כשר

קונסטנטין שוויביש: תלוי, אפשר לשים מישהו שמכשיר את זה (בהלצה)

קונסטנטין שוויביש:  מיזם מצוין אשר עסק בעידוד עלייה זה מיזם של אופק ישראל, של משרד הקליטה והסוכנות היהודית

קונסטנטין שוויביש:  עכשיו, שמעתי שזה פורח, יכול להיות

קונסטנטין שוויביש:  אני מרגיש עכשיו כאילו ירדתי מהחרמון לערבה

קונסטנטין שוויביש:  זה עבר טוב מאוד עד לנקודה מסוימת שזה הופסק

קונסטנטין שוויביש:  עכשיו, מסיבות שונות, כמו שאומרים, אנחנו, אני מתכוון שאני לא מרגיש עכשיו, אתם יודעים

עודד פורר: ברור, ברור

קונסטנטין שוויביש: אנחנו השתתפנו בכל הפעילויות

קונסטנטין שוויביש:  אנחנו הכנו מורים

קונסטנטין שוויביש:  מטפלות, אשר אנחנו זקוקים בהן, אנחנו, מדינת ישראל

קונסטנטין שוויביש:  ילדים, הכנו אותם לעלייה

קונסטנטין שוויביש:  עכשיו, אנחנו, בלמו את זה, ואני מאוד מבקש ממשרד הקליטה לחדש את זה

קונסטנטין שוויביש:  תודה רבה

עודד פורר: תודה רבה

עודד פורר:  שר הקליטה, בבקשה

עודד פורר:  או המנכ"ל

אביחי כהנא: אני אגיד משפט אחד לגבי ה-"One Stop Shop" ועוד משפט כללי

אביחי כהנא:  לגבי ה-"One Stop Shop", אני רוצה להגיד שההחלטה בהקשר הזה התקבלה על ידי השר

אביחי כהנא:  אני אומר את זה כמי שראה את זה מהצד ונתן לו את ההמלצה לסגור את ה-"One Stop Shop", בחרדת קודש, ואני אגיד גם כמה נתונים חשובים בהקשר הזה

אביחי כהנא:  קודם כל, חבר הכנסת אלקין וגם אחרים דיברו פה בהקשר של עצירת העלייה

אביחי כהנא:  אנחנו ממש עוקבים אחרי הנתונים ואנחנו לא רואים את הדבר הזה

אביחי כהנא:  ההפך

אביחי כהנא:  אנחנו מחודש אוקטובר, ואני מדבר בנתונים, רואים שינוי דרמטי

אביחי כהנא:  מאוקטובר 2022 ראינו שינוי דרמטי בנתונים ביחס לכמות האנשים שמגיעים כטועני זכאות, לבין אלה שמגיעים עם אשרת עלייה

אביחי כהנא:  דרך המלך, מבחינת העולים, להגיע בצורה הטובה ביותר, היא לעלות באשרת עלייה

עודד פורר: רק, סליחה, המנכ"ל

עודד פורר:  אבל, אני חייב לדייק

עודד פורר:  הטענות הן לא על צמצום מוקדי ה-"One Stop Shop"

עודד פורר:  הטענות הן שבמוקד ה-"One Stop Shop"מקבלים רק מאוקראינה

עודד פורר:  ומי שהגיע מרוסיה ובלרוס – לא

אביחי כהנא: ולכן אני מתייחס רגע בנתונים

אביחי כהנא:  בחודש אוקטובר - - -     

יבגני סובה: המגמה השתנתה

אביחי כהנא: המגמה השתנתה שעוד לפני - - -     

יבגני סובה: לטובת עולים מרוסיה

יבגני סובה:  בגלל זה היו טענות למה אתם סגרתם

אביחי כהנא: אני מדבר על עולים מרוסיה

אביחי כהנא:  אני מציג נתונים

אביחי כהנא:  באוקטובר 2022, שוב, כדי לסבר את האוזן, אנחנו רואים 2,300 דלתא, של יותר טועני זכאות שעולים מאשר אנשים שמצליחים להגיע עם אשרת עלייה

אביחי כהנא:  בחודש, אנחנו רואים את הפער כל הזמן מצטמצם

אביחי כהנא:  שוב, לא אכפת לי, אני אשלח את הנתונים לוועדה, הוועדה תוכל להתרשם מהגרפים

אביחי כהנא:  כשבדצמבר 2022 אנחנו פעם ראשונה, רואים כבר חודשיים אחרי, יותר אנשים שמגיעים כעולים ופחות כטועני זכאות

אביחי כהנא:  והעובדה המכרעת היא שבחודש מאי, החודש הזה, חודש שכבר אין בו בכלל "One Stop Shop", אנחנו רואים למעלה מ-3,000 עולים מרוסיה שמגיעים עם אשרת עלייה

אביחי כהנא:  מה שיכול לעזור, וכמו שהשר אמר והדגיש את זה כמה פעמים, מה שיכול לעזור לכל העולים מרוסיה להגיע, זה שהקונסולים יחזרו ויעבדו משם, והם יכולים לבוא ולעזור

אביחי כהנא:  ואני אגיד עוד משפט, בהרבה מאוד ישיבות אצלי, מהרגע הראשון שנכנסתי לתפקיד - - -     

אופיר סופר: כל העלייה תהיה יותר מסודרת, כן? לא תהיה עלייה שמגיעים לכאן - - -      

אביחי כהנא: ונוכל לדעת מי מגיע

יבגני סובה: לא, אתה יודע שברוסיה אי אפשר להגדיל את כמות הקונסולים של "נתי"ב"

יבגני סובה:  זה גם לא לעניין

אביחי כהנא: אפשר

אביחי כהנא:  וכבר חודשיים - - -     

יבגני סובה: זה כמעט - - -     

אופיר סופר: אפשר להגדיל

יבגני סובה: לא

יבגני סובה:  כי זה טעון - - -     

עודד פורר: ננהל על זה דיון

עודד פורר:  ננהל על זה דיון

אביחי כהנא: זה דבר אחד - - -     

יבגני סובה: אבל יש, סליחה, יש מדינות סמוכות לרוסיה, ושם יש, כנראה, הגידול בא מזה שהם באו מהמדינות הסמוכות שהם כן עברו את הבדיקה

אביחי כהנא: מחודש פברואר ועד להחלטה באמצע אפריל, אנחנו אמרנו לאנשי "נתי"ב" בהערכות מצב שקיימנו ביחד, עם כל השותפים שלנו, שאנחנו מבקשים שיתחילו להחזיר את הקונסולים לרוסיה

אביחי כהנא:  ואני אגיד גם, לא משנה, הציגו שם כל מיני נתונים לגבי כמה זמן ממתינים, כמה זמן לא ממתינים ודברים אחרים, אני עוזב אץ זה

אביחי כהנא:  אני אומר משפט אחרון לפני שאני מסיים, כי כן חשוב לי להדגיש את הנקודה הזאת, בשולחן הזה, לפחות מבחינתי כמנכ"ל חדש, מראה באמת את השותפות המדהימה שיש לנו ביחד עם הסוכנות היהודית, ביחד עם ההסתדרות הציונית העולמית, ביחד עם הארגונים שמעודדים עלייה וקולטים עלייה

אביחי כהנא:  בהתאם למדיניות של השר, אין נושא שאנחנו עוסקים בעלייה או בקליטה ואנחנו לא מדברים עם הארגונים, כולל כל הארגונים שנמצאים כאן

עודד פורר: השר, בבקשה

אופיר סופר: טוב, אני אגיד כמה דברים

אופיר סופר:  אחד, לגבי הנושא של רופאים

אופיר סופר:  לא זוכר מי דיבר על זה כאן, אתה יבגני?     

יבגני סובה: כן, כן, אמרתי שפשוט עשיתי חישוב, אז אמרתי שאלה סכומים די מצחיקים

אופיר סופר: אז קודם כל, אנחנו עובדים על זה

אופיר סופר:  וזו התכלית של הצוות עם משרד הבריאות, גם לטפל בסוגייה הזאת, וגם לטפל בעידוד הרופאים

אופיר סופר:  הדוגמא שהזכרתי כאן זה של רופא שחזר למוסקבה, וקיבל ניהול בכיר כאן, בגלל תנאים אחרים

אופיר סופר:  לפעמים הוא גם לא מודע לתנאים והוא לא מודע למה שהוא יכול

אופיר סופר:  זאת אומרת, הרבה פעמים זה גם עניין של ידע, וגם עניין של שפה וכו'

אופיר סופר:  אני מסכים מאוד עם האמירה שעידוד העלייה זה תהליך

אופיר סופר:  ולכן, לא תמיד רואים את התוצאות מחר בבוקר

אופיר סופר:  וכשאמרתי, שבסוף, כשאתה רואה את גודל הקהילות, נכון, סוציו-אקונומי, לפעמים יש עוד מרכיבים שמשפיעים

אופיר סופר:  אבל, אנחנו חייבים לבנות תשתית עלייה, ואמרתי את זה גם נוכח שעון החול של ההתבוללות

אופיר סופר:  אני אגיד לכם משהו שלא התכוונתי לומר כאן, אבל אמרתי את זה גם תוך כדי

אופיר סופר:  אני כן נמצא בעבודה משותפת, גם מול "נתי"ב" וגם מול הסוכנות היהודית, בכל ההקשר של הקלה

אופיר סופר:  אני אומר שוב פעם, אני לא נוגע באזורים שהם לא שלי, קרי הדיינים, קרי הסוגיות האלו

אופיר סופר:  אבל, כן להנגיש ולהפוך את תהליך הגיור, ככל שהוא יותר, ככל שניתן, בהקשר הזה, ליותר ידידותי, ויותר רלוונטי

אופיר סופר:       אני חושב שאנחנו יכולים לעשות בעניין הזה הרבה הרבה עבודה

אופיר סופר:  להערכתי, זה גם ישפיע על המשך העלייה

אופיר סופר:  זהו, זאת אומרת, הדברים שדיברה שם הגברת, שאני לא זוכר את שמה, מזדהה איתם לגמרי

אופיר סופר:  אני חשוב שהם קריטיים ודרמטיים, בהקשר של החיבור לזהות, בהקשר של הציונות

אופיר סופר:  אמרתי ביום הניצחון, שבעיני, בסוף, זה חלק מהזהות היהודית הציונית של כולנו

אופיר סופר:  גם הסיפור של יהודי, של מי שנלחם שם והכריע את גרמניה הנאצית, ולא אמרתי את הדברים מהפה ולחוץ

אופיר סופר:  אותו דבר בהקשר של סיפור העלייה של יהודי אתיופיה

אופיר סופר:  ואותו דבר בסיפור העלייה של יוצאי צפון אפריקה וכל הדברים, וכן על זה הדרך

אופיר סופר:  יש דברים שכן, הם לשולחן יותר מצומצם, שאולי אפשר לדבר שם על דברים בצורה יותר פתוחה

אופיר סופר:  לא הכל מתאים בשביל לדבר עליהם כאן בוועדה

אופיר סופר:  אבל, בגלל זה אני עושה גם פגישות עבודה

אופיר סופר:  ואפשר לדבר עליהם שם

אופיר סופר:  אני מאוד אשמח אם אתם תקיימו דיון עם "נתי"ב"

עודד פורר: נעשה

אופיר סופר: אשמח גם שתעשו דיון עם "נתי"ב" בוועדה במשרד הביטחון, להבין בכלל איך הם עובדים שם

אופיר סופר:  זה נראה לי מאוד מאוד חשוב

עודד פורר: תודה

אופיר סופר: לגבי ה-"One Stop Shop", האנשים, אני אומר ככה – המטרה שלנו זה לנרמל את תהליך העלייה

אופיר סופר:  אנשים שמגיעים לכאן, ונמצאים ללא תהליך של אשרה, אז גם זה סוג של בעיה

אופיר סופר:  ביקש ממני בתחילת הדיון, יושב ראש הוועדה, שאנשים שהגיעו עד עכשיו, שהם ייכנסו ללו"זים של, איך זה נקרא, זה אוקראינה, ואנחנו נעשה את זה

אופיר סופר:  אבל, אני אומר, המגמה מבחינתנו - - -     

עודד פורר: ייכנסו? אתה אומר שאנחנו נעשה את זה, זאת אומרת ייכנסו

אופיר סופר: כן

אופיר סופר:  ואני מבקש את העזרה שלך בהקשר הזה, ש"נתי"ב" ישלחו את הקונסולים, ואתה יכול לעבוד על ההקשר הזה

עודד פורר: חד משמעית

אופיר סופר: ושיהיה על כך דיון

עודד פורר: אז קודם כל, אני רוצה להודות לך, אדוני השר, ולך המנכ"ל, על ההגעה שלכם לפה

עודד פורר:  אני חושב שהיא חשובה

עודד פורר:  חשובה גם כדי שתשמעו את הדברים הרבה פעמים ממקור ראשון

עודד פורר:  עולים פה בוועדה הרבה מאוד נושאים, וחשוב לשמוע אותם מהאנשים עצמם

עודד פורר:  אני שמח ורוצה לברך אותם על ההחלטה שב-"One Stop Shop" יוכלו לקבל גם מרוסיה - - -     

אופיר סופר: עד התאריך הזה

אופיר סופר:  המטרה שלנו היא לנרמל את התהליך

עודד פורר: בסדר, אני מציע שתצמיד את זה

עודד פורר:  אני מציע, קודם כל, עד התאריך הזה, זה טוב

עודד פורר:  אבל, אני מבקש, ואתה לא חייב להחזיר תשובה היום

אופיר סופר: השיח בינינו הוא רציף

עודד פורר: לא, לא, ברור, ברור

עודד פורר:  אני רק, ההיגיון צריך להיות שעד שמשרד הפנים מסיים את הסיפור שלו עם הדרכונים

עודד פורר:  כי הרי, הסוגייה עצמה, זה בערך סדר גודל של שבועיים

עודד פורר:  לדבריהם

עודד פורר:  הרי, מה הבעיה? הבעיה שנוצרה היא שבעצם אתה סגרת, וגם הם סגרו

עודד פורר:  ואז אין להם שירות בשום מקום

אביחי כהנא: אני הבנתי שהם פותחים שם שעות מיוחדות

עודד פורר: הוא הבטיח היום - - -     

אופיר סופר: עודד, אנחנו גם סיכמנו איתם על פתיחת שירותים

עודד פורר: בסדר, הוא הבטיח את זה היום גם

עודד פורר:  אני אומר, אחד הפתרונות - - -     

אופיר סופר: היה סיכום באותה ישיבה

עודד פורר: אני, אתה יודע, קודם כל, אני אומר תודה

עודד פורר:  ניקח את זה ואז נריב על, זה לא בשבילי

עודד פורר:  אני באמת חושב שזה בסוף, כל מי שהגיע - - -     

קריאה: עד ה-15 ביוני - - -     

עודד פורר: לא, מה שאומר השר, כל מי שהגיע עד היום, במסגרת ה"Go/no go" גם מרוסיה ובלרוס, יכול לגשת לתחנות ה-"One Stop Shop"

עודד פורר:  אמת?     

אופיר סופר: כן

קריאה: זה עד ה-29 במאי

עודד פורר: לא, הן פתוחות

אופיר סופר: נצטרך לזה

אביחי כהנא: בסדר, כן, נצטרך להיערך לזה

אביחי כהנא:  זה ייקח

עודד פורר: בסדר

עודד פורר:  אני פונה אליך ואומר לך עדיין, זאת אומרת, יצאתי עם חצי תאוותי בידי, אבל זה לא תאוותי

עודד פורר:  בסוף אני חשוב שפשוט הנכון הוא מבחינה ממשלתית, להצמיד את זה עם משרד הפנים

עודד פורר:  זאת ואמרת, כל זמן - - -     

קריאה: לא, לא

קריאה:  עד היום

עודד פורר: נניח, שנייה רגע, במצב דברים רגיל - - -     

אופיר סופר: אני אגיד ככה

אופיר סופר:  אני קיבלתי את ההחלטה הזאת כהחלטה עקרונית

עודד פורר: בסדר

אופיר סופר: המנכ"ל יגזור את זה

עודד פורר: ברור

עודד פורר:  אני רק אגיד שברמה העקרונית, לפני המלחמה, כשהכל בסדר, בסוף היו אנשים שהיו עושים כאן שינויי מעמד, היו עושים את זה במשרד הפנים

עודד פורר:  כרגע משרד הפנים סגור בפניהם

יבגני סובה: כן, זה גם משתלב עם הבעיה של התורים במשרד הפנים

יבגני סובה:  וכלן, נוצרה בעיה על בעיה

יבגני סובה:  זו הבעיה

עודד פורר: לכן, זאת הבקשה

עודד פורר:  בעיקר כשאנחנו רואים שהמספרים יורדים לפחות

עודד פורר:  גם לפי מה שהציג המנכ"ל

עודד פורר:  אז, ראשית, להגיד תודה בעניין הזה, וגם לגבי הבקשה להמשך

עודד פורר:  פתרון למורי אולפנים – היום הייתה עוד ישיבת מעקב

עודד פורר:  אני ביקשתי, אני אומר לך את זה כאן, ממשרד האוצר ומשרד החינוך והסתדרות המורים, הם קבעו דיון למשא ומתן בשבוע הבא

עודד פורר:  אמרתי להם שזה לא יהיה בשבוע הבא אין סיבה למרוח את זה עוד ועוד שבועות

עודד פורר:  צריך להבין שסוף מאי הוא תאריך קריטי אצל מורים

עודד פורר:  הם משתבצים לבתי-ספר אחרים

עודד פורר:  ולכן, אני מבקש פה את הסיוע שלך

עודד פורר:  אין סיבה שהסיפור של הסכם השכר במורי האולפנים לא ייגמר עכשיו

עודד פורר:  ישב פה חבר הכנסת ולדימיר בליאק, לא סתם שאלתי אותו מתי הוא עלה

עודד פורר:  כי הוא בשנת 1998, הוא המתים שבועיים לאולפן

עודד פורר:  הגיעו סדר גודל של 100,000 עולים בשנה, להערכתי, וותיקי משרד הקליטה יזכרו יותר טוב ממני

עודד פורר:  אבל, אין סיבה שלא יגמרו את ההסדר הזה

עודד פורר:  כי ראינו עד כמה קריטי האולפן גם לזהות היהודית

עודד פורר:       אנחנו נקיים ישיבה פה בוועדה, גם על נושא הגיור, וגם על ישיבה בנושא "נתי"ב", היא תהיה ישיבה חסויה

עודד פורר:  אני מניח, לא יודע

עודד פורר:  נראה איך אנחנו נעשה את זה

עודד פורר:  נעשה על זה מעקב

עודד פורר:  על התקציב, אני מבקש, אני מחדד עוד פעם, שתשלח לנו את זה כדי שנוכל להפיץ לחברי הוועדה

עודד פורר:  דבר אחרון, לגבי הרופאים, וגם לגבי התקציבים שעלו פה

עודד פורר:  תראו, אנחנו מכירים את התקציבים, מכירים את המאמצים, ומטבע הדברים, במדינות המערב גם העלויות הן אחרות

עודד פורר:  אני, כשאני רוצה לעשות השקעה מסוימת, לשלוח שליח במדינת המערב, הוא עולה לי יותר ממדינות אחרות

עודד פורר:  אבל, בסוף, כשאנחנו מסתכלים על התיעדוף, וגם כשמתסכלים אחורה, תקציב ארגונים מעודדי עלייה, 80% ממנו הלך באמת לאזורים האלה

עודד פורר:  ולכן, השינויים שמייצרים עכשיו הם כאלה שלשיטתנו הם מובילים לפיטורי וצמצום כוח אדם באזורים שאנחנו חשובים שעדיין יש מקום לעודד עלייה

עודד פורר:  זה היה המסר

עודד פורר:      בהקשר של הרופאים, ופה אני אחדד את מה שאמר חבר הכנסת סובה

עודד פורר:  מדינת ישראל, וזה התיק ששר הבריאות, לדעתי, היה צריך להילחם עליו

עודד פורר:  מדינת ישראל , בסוף שנות ה-90, הצליחה לעלות מעל הממוצע ב-OECD במספר הרופאים לנפש, ובמספר האחיות לנפש

עודד פורר:  ואנחנו מגיעים לשלב שהעלייה הגדולה של שנות ה-90 מתחילה לצאת לפנסיה

עודד פורר:  מתחילה לצאת לפנסיה

עודד פורר:  ואנחנו נמצאים היום מתחת לממוצע

עודד פורר:  הפתרון הוא, הפתרון הוא באמת באלה, שתשמעו, אני פוגש היום רופאים עם 14 שנות ותק ויכולים לקבל רישיון לרפואה, רק חסר להם קורס עברית ואין להם אולפן

עודד פורר:  אז הם עובדים כמחסנאים

עודד פורר:  שטות

אופיר סופר: אגב, האולפן, אין אולפן לכל דוברי השפות

עודד פורר: כן, כן, בסדר

עודד פורר:  אני אומר אולפן מקצועי של, מה שנקרא

עודד פורר:  ולכן, אני חושב שבהיבט הזה, החשיבות של העלייה מכל מקום בעולם היא קריטית גם לדמוגרפיה, גם לכלכלה, גם לביטחון

עודד פורר:  ואני מקווה שנמשיך בשיתוף פעולה פורה

עודד פורר:  תודה רבה לכולם

עודד פורר:  הישיבה נעולה